Dengan SGD 33, Ini yang Anda Dapat Makan Di Singapura

Di bulan Ramadan ini, memang kita teringin cuba pelbagai hidangan dan juadah yang ada. Lagi-lagi di Malaysia memang mudah untuk dapatkan juadah yang sedap-sedap ini. Kalau boleh semua juadah kita nak cuba.

Jika ke Singapura, pilihan juadah-juadah mungkin agak limited dan susah untuk mencari tempat dengan pelbagai hidangan dan juadah di bawah satu bumbung. Jangan risau, FAMA Agrobazaar Singapura ada untuk memenuhi keinginan anda ini.

Dengan $33 SGD, anda boleh makan pelbagai hidangan terkenal di Malaysia di Agrobazaar Singapura. Ini antara hidangan top yang ada di Agrobazaar Singapura sempena Ramadhan ini.

Hidangan ini memang terkenal di Malaysia, Singapura dan Indonesia. Soto lebih popular di Johor berbanding di negeri yang lain. Sup soto ini boleh dipadankan untuk dimakan dengan mee ataupun nasi himpit. Add-on pula daging halus, begedil dan sambal kicap. Fuh, memang terangkat.

Dahulunya ulam-ulaman ini hanya dimakan oleh masyarakat Melayu di kampung-kampung sahaja. Kini, ulam biasa kita nampak disediakan bersama hidangan-hidangan lain termasuklah turut disediakan di hotel-hotel terkemuka. Ulam mempunyai khasiat yang tinggi dimakan mentah dan turut membekalkan serat yang diperlukan system penghadaman manusia. Pendek kata, ulam-ulaman ini rahsia kecantikan untuk kita terutamanya kaum wanita.

Ini antara juadah must try. Ayam percik memang antara hidangan terkenal di bulan Ramadhan ini. Ayam yang dipanggang kemudiannya dicelup dalam kuah percik sebelum dihidangkan. Hasilnya? Hidangan yang merecik kesedapannya.

Resepi mee kari yang sedap dimasak menggunakan air rebusan udang. Proses penyediaan mee kari ni agak remeh sebab bahannya banyak, termasuk bahan untuk hiasan atau taburan di atas hidangan tetapi itulah yang menariknya tentang mee kari. Hirisan ayam, fish cake dan fish ball menambah lagi kick kesedapan mee kari ini.

Siapa yang ke Melaka, tak sah kalau tak makan asam pedas. Kepedasan kuah asam pedas itu yang dimasak dengan ikan yang fresh memang jadikan asam pedas Melaka ini istimewa. Asam pedas yang power adalah yang jika anda cuci tangan pun, bau masakan itu masih melekat di tangan. Hebat.

Kambing bakar adalah hidangan yang biasa kita nampak sekarang ini di buffet-buffet. Kambing bakar ini pun kini sudah terdapat di pasar Ramadan. Kambing bakar ini tak boleh makan dalam kuantiti yang banyak. Nanti terduduk kekenyangan tak pergi pula solat terawih di malam hari.

Setelah seharian berpuasa, dapat minum cendol terus hilang dahaga. Nak lagi best, makan cendol dengan durian beberapa ulas. Gabungan lemak manis cendol dan durian itu memang power.

Minuman paling terkenal dan menjadi pilihan rakyat Malaysia dan Singapura. Biasanya diminum selepas habis makan hidangan berat. Teh tarik ini kiranya minuman ‘pencuci mulut’ selain buah-buahan.

Dah habis makan nasi, nak pula kunyah dish yang simple. Pisang goreng ini jawapannya. Ikut selera anda untuk makan pisang goreng ini secara orginal atau cicah dengan sambal kicap. Padankan pula pisang goreng ini dengan teh tarik. Memang kenikmatan berganda.

Ini hanyalah sebahagian menu yang ada dalam set buffet Ramadhan di Agrobazaar Singapura ini. Banyak lagi sebenarnya juadah yang ditawarkan dalam menu buffet Ramadhan ini antaranya kuih muih traditional, buah-buahan tempatan, popiah goreng dan banyak lagi. Anda hanya perlu bayar $12.50 SGD seorang untuk anak kecil anda. Pada pandangan saya, memang berbaloi harganya dengan pilihan makanan yang ditawarkan untuk set Ramadhan ini dan sesuai untuk anda datang berbuka bersama keluarga di sini.

Agrobazaar Singapura juga turut menyediakan pelbagai produk tempatan seperti keropok, pes untuk masakan dan pelbagai barangan masakan yang lain. Pendek kata Agrobazaar Singapura ini adalah one stop center untuk anda membeli belah produk buatan Malaysia dan anda produk-produk persediaan untuk persiapan hari raya anda nanti.

Sebelum itu, anda kena juga cuba Kopie Satu, kopi premium ala Starbucks yang enak setanding kopi dari Amerika itu. FAMA Agrobazaar juga bersedia untuk cater klien korporat jika perlu. Untuk mengetahui lebih lanjut berkenaan buffet Ramadhan ‘Authentic Malaysia’ dan produk-produk yang ada di FAMA Agrobazaar, boleh ke laman rasmi Agrobazaar Singapura di sini. Anda datang sekali, pasti anda akan datang lagi nanti. Percayalah.


Makan Gaji Atau Berbisnes? Ini 8 Panduan Pilih Kerjaya Buat Para Graduan

Sesekali ada juga orang bertanya saya tentang pilihan kerjaya.

Saya nak bagi nasihat pun segan, nanti orang kata PhD dia pun tak lepas, macam mana nak nasihat orang.

Anda boleh pilih sama ada mahu kerjaya yang makan gaji atau berbisnes. Pada pendapat saya, kedua-duanya mampu menjadikan anda berjaya dalam hidup kalau anda tekun dan usaha bersungguh-sungguh. Apa makna berjaya itu, anda sendiri yang tafsirkan.

2. Jangan bandingkan pendapatan makan gaji dan pendapatan bisnes

Anda tidak boleh bandingkan pendapatan orang makan gaji dan berbisnes. Itu bukan satu perbandingan yang adil.

Anda mula kerja, bulan pertama sudah dapat gaji RM2000, orang bisnes bulan ke-3 pun belum tentu dapat RM2000 (bergantung pada bisnes).

Orang makan gaji, gajinya biasa tak turun, gaji tak naik itu mungkin. Orang bisnes, pendapatannya turun naik.

Jadi kalau anda bandingkan isu gaji di awal kerjaya, sampai bila pun makan gaji akan menang. Kalau begini, sampai bila pun tak ada orang mahu buat bisnes.

Kalau keadaan mengizinkan, sentiasa pilih kerjaya yang anda MINAT. Saya sangat pentingkan isu minat ini sebab minatlah yang akan menjadi motivasi pada anda untuk tetap teruskan apa yang anda sedang buat.

Sebagaimana iman ada turun naik, semangat kita juga ada turun naik. Bila tak ada minat, waktu semangat kita turun, kita akan mudah terjelepuk dan terus tak bangun-bangun.

Kalau minat, waktu semangat tinggi kita buat kerja banyak, waktu semangat jatuh kita buat kerja sikit, namun buat tetap buat.

Kalau anda paksa diri anda buat kerja yang anda tak minat, akan timbul nanti pelbagai masalah. Stress, asyik mengeluh, asyik komplen di FB, sibuk mengutuk bos, culas, tidak amanah, malas, ponteng, suka cari alasan dan lain-lain.

Akhirnya gaji anda itu jadi tak berkat. Dapat duit esok dah habis. Gaji 5 angka pun tak cukup.

Baca: 10 Langkah Bagaimana Untuk Jadi Graduan Yang Berjaya Dan Berkerjaya

4. Bina skill dan kemahiran anda di awal perjalanan kerjaya anda

Ini anda boleh lakukan melalui makan gaji, atau buat bisnes. Dua-dua boleh. Zaman sekarang, segulung ijazah itu bukan tiket dan jaminan untuk dapat kerja gaji tinggi. Anda fikir anda seorang saja yang ada ijazah?

Sekarang, semua orang inginkan skill anda. Majikan inginkan skill anda, pelanggan inginkan skill anda. Skill itu aset anda untuk terus maju ke hadapan dan berjaya.

5. Jadikan tempat kerja sebagai tempat berkuli dan asah bakat

Bagaimana bina skill kalau pilih jalan makan gaji? Macam saya sebut tadi, pilihlah tempat kerja yang kerjanya itu anda minat.

Lalu berkulilah di situ beberapa tahun. Jangan fikirkan isu gaji dulu. Fikirkan untuk bina skill, bina jaringan, bina kenalan, mahir tentang sistem, tentang perjalanan perniagaan dan syarikat.

Selepas skill anda meningkat, anda akan mudah untuk naik ke tahap yang lebih tinggi dalam industri yang anda pilih itu. Kalau tak boleh maju dalam syarikat yang sama, anda boleh pindah kerja dan boleh ‘demand’ gaji tinggi.

Sebab apa? Sebab anda ada skill yang orang lain tak ada.

Kalau anda sudah tak mahu makan gaji pun, dengan skill yang anda ada, anda sudah boleh buka bisnes sendiri, syarikat anda sendiri. Sebab itu jangan kisah sangat tentang berkuli tadi. Itu hanya sementara.

6. Ambil kursus jangka pendek atau kursus intensif

Kalau anda tak mahu makan gaji, habis belajar saja anda terus mahu buat bisnes, saya cadangkan anda ambil kursus pendek atau intensif yang mengajar anda jadi ‘skillful’ atau berkemahiran tinggi dalam bidang yang anda pilih atau minat.

Contoh anda minat melukis, ambillah kursus lukisan selama beberapa hari atau bulan, kemudian berlatihlah sehingga cukup mahir. Sambil-sambil itu sudah boleh mula berniaga dengan skill melukis itu.

Lama kelamaan, bila selalu berlatih, anda akan lebih mahir dan hasil lukisan anda pun lebih berkualiti. Maka perniagaan anda juga boleh dikembangkan lagi

Atau anda minat memasak. Ambil kursus kulinari atau kursus buat kek atau ‘cupcake’. Biasanya tak lama, ada yang sehari saja pun. Dari situ anda mungkin belajar 5 jenis kek atau masakan.

Mula berniaga barang yang 5 itu. Bila dah mahir, belajar lagi 5 jenis masakan lain. Dari situ anda akan terus berkembang dan skill anda akan bertambah.

Bagaimana dengan trading atau jual produk orang? Boleh juga. Tapi kalau ikut mazhab saya, saya lebih cenderung untuk anda beri nilai tambah pada diri anda sendiri dahulu, iaitu dengan cara menambah skill atau mahir dalam satu-satu bidang.

Tambah skill juga tak perlu modal yang banyak. Lebih-lebih lagi kalau anda sudah ada minat dan ada pengetahuan asas. Insya-Allah cepat boleh mahir.

Bila ada skill ini, yang mahal itu kita, bukan produk kita. Kita yang akan laku di mana saja kita pergi, dalam negara maupun luar negara. Orang akan cari kita, bukan produk kita.

Dengan skill juga, kita boleh hasilkan berpuluh-puluh lagi produk atau servis yang lebih baik dari yang sedia ada.

Maka skill itu akan memberi nilai tambah bukan saja pada diri kita, bahkan pada industri dan seluruh manusiawi amnya. Sebab itu saya lebih cenderung anda tambah skill dahulu.

Saya harap kita tidak terperangkap dengan pemikiran ‘dulu saya degree bidang lain, takpe ke kerja bidang lain’ hingga menyebabkan anda rasa terpaksa dan pilih kerjaya yang anda tak minat. Lalu anda stress, tertekan dan mengeluh sepanjang hidup sampai pencen.

Ya, memang bagus kalau apa yang kita belajar waktu di universiti itu sama dengan kerjaya kita. Tapi itu tidak wajib atau mesti begitu.

Waktu kita pilih kursus di universiti dulu pun, tak semua yang pilih ikut minat. Tak semua juga pilih dengan sedar dan tahu apa kerjaya yang bakal menanti. Ada juga yang dah mula belajar, baru tau dah tersalah pilih.

Tak mengapa. Ilmu yang kita dapat di universiti bukan hanya yang tertulis dalam buku teks sahaja. Ilmu problem solving, ilmu kerja berpasukan, ilmu bercakap depan orang dan buat presentation, ilmu membuat kajian, itu semua kita dapat waktu di universiti, tak kira subjek apa pun yang kita ambil.

Nah, bukankah ini semua turut bermakna dan penting untuk kerjaya anda. Ilmu ini semua berguna, maka gunakannya sama ada anda makan gaji atau berbisnes. Semuanya penting.

Dan jangan takut untuk pilih kerjaya dalam bidang yang lain. Tak timbul soal rugi masa dan sebagainya.

Sebab itu waktu saya mohon kerja sebagai programmer di UBS Warburg London, yang datang temuduga itu ada yang ambil kursus Sejarah, ada yang English.

Bukan semuanya berlatar belakangkan IT dan komputer. Sebab yang mereka ingin lihat ialah ‘soft skills’ dan ‘attitude’ yang kita belajar di universiti. Skill lain mereka boleh ajar.

Kesimpulannya, anda boleh berjaya sama ada dengan cara makan gaji atau berbisnes. Yang penting bagi saya, tahu MINAT anda dan BINA SKILL yang berkaitan. Jangan statik atau kekal di takuk yang sama hingga bertahun-tahun. Jadikan diri anda aktif dan dinamik.

Insya-Allah anda bukan saja akan jadi manusia yang hebat di mata anda sendiri, bahkan jadi manusia yang sangat berguna untuk seluruh ummah.

Baca lagi: 10 Persediaan Asas Sewaktu Hadiri Temuduga Buat Bakal Graduan


Bagaimana Saya Yang Makan Gaji Ini Dapat Saham Dalam Startup Teknologi

Baru-baru ini ada kisah yang jadi viral berkenaan startup, CTO (Chief Technology Officer) dan tawaran ekuiti dalam syarikat bagi CTO ini.

Dipendekkan cerita, pada mulanya CTO muda ditawarkan ekuiti dan dia pun bekerja secara percuma. Setelah beberapa ketika dan kerja telah yang dibuat, syarikat mula mendapat perhatian pelabur.

Bagi memenuhi beberapa kriteria, syarikat baru ditubuhkan. Namun nama CTO tiada sebagai pemegang saham. Gaji tiada, ekuiti pun tiada.

Lebih malang lagi, tiada perjanjian hitam putih. Bila ditanya, pelbagai helah dan alasan diberikan. Nyata CTO telah ditipu.

Saya terpanggil untuk bercerita kisah saya apabila saya mengambil jawatan CTO dalam sebuah startup.

Rezeki saya, saya mendapat pegangan saham dan juga gaji, dan tak pernah bekerja tanpa gaji untuk mereka.

Diperkenalkan oleh rakan universiti, saya didatangi oleh bakal rakan kongsi saya. Mereka menyatakan hasrat untuk membina sebuah startup baru, teknologi yang mereka ingin bangunkan dan lain-lain hal yang mereka mahukan.

Sedikit pun mereka tak pernah sebut pasal CTO ataupun ekuiti. Yang mereka mahukan adalah seorang programmer yang mampu bangunkan sebuah produk untuk ditawarkan kepada umum.

Ketika itu mungkin boleh saya katakan, saya seorang freelance programmer. Saya sedikit ralat untuk masuk kerja di pejabat dengan waktu kerja yang tetap.

Saya nyatakan kepada mereka tentang situasi itu, dan balasan mereka ringkas:

Jadi pekerja atau upah orang luar, segalanya kos kepada syarikat. Berikan sebut harga dan kami akan pertimbangkan…

Saya menjangkakan, membangunkan sebuah sistem seperti yang mereka mahukan, tanpa spesifikasi yang tetap pastinya bukanlah mudah.

Ianya bukan projek yang kita bina, siap, dan ambil bayaran. Ianya satu usaha membangunkan MVP untuk sebuah startup. Saya mengandaikan pasti banyak maklumbalas dan perubahan kepada spesifikasi bakal berlaku.

Mereka juga maklum dengan proses ini. Ianya sedikit sebanyak pendekatan membangunkan produk secara Agile. Oleh itu, saya berikan kepada mereka sebut harga untuk satu hubungan kerja setahun, dengan yuran bulanan (retainer).

Saya tidaklah berharap sangat, apatah lagi ketika itu saya tidak kagum sangat pun dengan idea bisnes mereka.

Tetapi saya terkejut juga apabila sebut harga saya diterima. Mereka tak minta diskaun pun. Mungkin sebut harga saya rendah agaknya. Tetapi sebab itu yang saya janjikan, saya penuhi janji-janji saya.

Saya kira mungkin saya bernasib baik juga kerana membina startup dengan pihak yang ada modal (walaupun terhad).

Maka bermulalah kerja-kerja pembangunan dari pejabat kecil saya di Taman Melawati, sementara klien saya (yang kemudian jadi rakan kongsi) di Puchong. Sebulan sekali saya ke pejabat mereka. Kadang-kala hampir setiap minggu.

Bersama seorang lagi programmer yang mereka gajikan untuk membangunkan aplikasi mobil, MVP berjaya kami siapkan dan dipamerkan di pameran industri di luar negara. Kita juga ambil bahagian dengan pameran dalam negara.

Perlu saya katakan di sini bahawa rakan kongsi saya ini sangat serius dengan bisnes baru ini. Mereka bekerja keras untuknya.

Segala pihak mereka cuba dekati, daripada syarikat, persatuan, agensi, GLC, MNC dan lain-lain. Semuanya untuk memaklum tentang usaha-usaha mereka. Mereka cuba dapatkan kerjasama (joint venture), pelabur, promosi, apa sahaja.

Dalam membangunkan startup ini, mereka tahu bahawa modal mereka terhad. Mereka perlukan pelabur luar, ataupun satu kerjasama dengan pihak yang lebih besar seperti syarikat telekomunikasi, syarikat media, GLC atau apa-apa seangkatannya.

Keadaan agak cemas juga apabila modal mereka semakin susut dan tidak ada apa-apa tanda yang usaha-usaha mereka berhasil, walaupun dengan MVP ini.

Nak harapkan penerimaan pengguna, ianya masih kecil dan jauh daripada mampu untuk menampung kos operasi. Tetapi mereka yakin dengan potensi produk yang mereka bangunkan ini.

Hubungan kerja saya dengan mereka hampir tamat. Segalanya macam bakal berakhir. Tetapi di saat-saat akhir, kita dapat berita tentang satu ‘venture capital’ (VC) yang berminat untuk melabur.

Setelah beberapa perjumpaan dengan VC, ada satu ketika mereka maklumkan kepada saya tentang CTO dan ekuiti.

Mereka telah menawarkan kepada saya jawatan CTO dengan gaji dan juga ekuiti hanya selepas setahun bekerja secara freelancing. Dan bagi saya, ini adalah satu langkah bijak mereka.

Sekiranya saya membangunkan startup saya sediri, melainkan saya mengenali bakal CTO saya dah bertahun lamanya, saya tidak akan menawarkan jawatan ini terus kepada sesiapa. Jika ada pun, tak mungkin saya berikan ekuiti dari awal.

Mereka telah mengupah saya selama setahun dan mula mengenali cara kerja saya. Saya yakin, sedikit sebanyak mereka melihat keserasian dalam bekerja juga.

Antara sebab lain kenapa baru sekarang mereka sebut pasal CTO dan ekuiti:

1. Perlu yakinkan VC mereka ada pasukan yang kukuh dan berpengetahuan dalam setiap aspek

2. Mereka perlukan saya untuk kekal bersama mereka untuk jangka panjang

3. Walaupun dengan non-disclose agreement (NDA) dan non-compete agreement, ‘trade secret’ yang saya bangunkan untuk mereka, mereka khuatir pengetahuan saya boleh membina pesaing baru

Jujurnya saya naif ketika itu. Saya tak tahu apa-apa pasal ekuiti dalam perniagaan, apatah lagi pasal venture capital dan sebagainya.

Cuma saya bernasib baik sebab rakan kongsi saya ini daripada orang-orang yang jujur, walaupun kadang-kala kasar juga.

Walaupun ketika itu saya seorang freelancer, saya melihat ini sebagai satu peluang yang baik. Saya kira mungkin inilah titik tolak perubahan dalam kerjaya saya.

Mungkin saya yang bernasib baik dapat ‘tumpang’ rakan kongsi saya dalam bisnes mereka ini. Maka, dengan apa yang mereka tawarkan, saya terima.

Setelah selesai fasa due diligence oleh VC, ketika dimasukkan nama VC sebagai antara pemegang saham dalam syarikat, nama saya dimasukkan bersama.

Dan sahlah saya sebagai seorang pemegang saham dalam syarikat. Peratusannya kecil sahaja, tetapi saya rasa memang wajarlah jumlah itu.

Sebenarnya saya lebih menganggap ini semua sebagai rezeki dan saya bernasib baik. Sebab saya tak terasa macam saya ‘berusaha’ mendapatkan semua ini.

Banyak situasi di mana saya rasa saya bernasib baik:

1. Saya diperkenalkan oleh rakan universiti kepada rakan kongsi
2. Sebut harga saya diterima tanpa rundingan diskaun
3. Rakan kongsi saya jujur orangnya
4. Rakan kongsi saya gigih bekerja (dapat saya menumpang hasil)
5. Saya bekerja dengan startup yang ada modal sendiri
6. Kami mendapat pelabur, yang menyambung hayat syarikat dan meningkatkan nilai saham
7. Saya tak pernah bekerja secara percuma
8. Saya ditawarkan ekuiti dan gaji sebagai CTO
9. Ada keserasian di antara kami

Bila mengimbau kembali, apa pelajaran yang saya ambil daripada semua ini?

Sekiranya ditawarkan jawatan CTO dengen ekuiti agar bekerja secara percuma, saya nasihatkan tolaklah tawaran itu. Ya, mungkin ianya bakal Facebook di masa hadapan.

Kita bukannya ahli nujum. Kita hanya boleh membuat pertimbangan dengan maklumat yang ada pada ketika itu.

Pastinya yang menawarkan kita peluang itu tiada modal di tangan dan syarikat masih baru dengan hasil yang jualan yang sangat sedikit.

Kita mengambil risiko yang tinggi sekiranya kita menerima tawaran sebegini. Tak dapat CTO, tak apa. Tak dapat saham tak apa. Tapi janganlah bekerja secara percuma.

Dan sebenarnya juga (setelah semua ini), pegangan ekuiti tiada nilainya juga tanpa suntikan modal pelabur luar.

Contohnya, kita ditawarkan ekuiti 20% dalam syarikat yang tiada pendapatan, nilai 20% itu adalah RM0 juga.

Tetapi kemudian apabila VC menyuntik modal RM300,000 untuk pegangan 30% dalam syarikat, barulah 20% kita itu bernilai RM200,000.

Tetapi, sekiranya pengasas syarikat ingin menipu, mereka boleh bila-bila masa menubuhkan syarikat lain dengan pelabur lain dan membawa semua teknologi yang anda telah bangunkan.

Dan mereka akan katakan, “Saya dah berikan saham dalam syarikat A. Saya tak janji apa-apa dalam syarikat B”.

Usahlah mencari programmer percuma dengan janji manis pegangan saham dalam syarikat. Sebenarnya ianya bukan sahaja menindas programmer, tetapi juga berbahaya.

Apabila pegangan saham telah diberi, tetapi kemudian berlaku perbalahan, satu-satunya cara untuk mengeluarkan mereka adalah dengan membeli saham mereka semula. Bukankah dah jadi masalah.

Jadi eloklah sekiranya tawarkan hubungan freelance ataupun pekerja biasa dengan gaji terlebih dahulu.

Kenali dahulu ‘bakal CTO’ ini. Sekiranya mereka bekerja dengan baik, ada keserasian dan programmer ini sudah menjadi ‘aset’ dalam syarikat, maka barulah tawarkan pegangan saham dalam syarikat agar mereka tidak lari.

Sekiranya anda tiada modal, usahakanlah sesuatu yang lain terlebih dahulu. Setidaknya untuk membayar kos membangunkan MVP.

Satu pendekatan yang boleh diterima, mungkin ‘revenue-sharing’. Tetapi ini pun eloklah dengan nilai jualan yang berbaloi.

Pada awal usia startup, biasa pendapatan tidak seberapa pun. Tetapi sekiranya produk anda boleh dijual pada harga ribuan ringgit, mungkin boleh dipertimbangkan pendekatan ini.

Tetapi perlu ada juga klausa yang mengakhiri pendekatan ini, bagi dari segi tempoh masa, jumlah jualan, atau apa sahaja. Dan juga elok ada ruang yang membenarkan perjanjian ini dirunding semula.

Baiklah. Itu sahaja yang terkenang untuk saya kongsikan. Sudi-sudilah share dan bertanya soalan. Saya cuba jawab mana-mana yang mampu.


Makan Gaya Mafioso Di Don’s Diner Petaling Jaya

Melihat sahaja signage Don’s Diner, kami teruja. Terbayang di dalamnya dipenuhi dengan kumpulan mafia dan gangster. Sambil berjalan ke pintu, lagu tema filem The Godfather, “Speak Softly Love” bermain di fikiran. Menjejak masuk saja ke dalam, terus kami terasa di bawa ke era tahun 50-an.

Terbahagi kepada 3 bahagian, iaitu bahagian dalam restoran, luar dan juga sidewalk. Dekorasinya yang ala restoran di Italy adalah sangat menarik ditambah lagi dengan alunan perlahan muzik jazz. Sungguh classy!

“Is the Italian food good here?” pertanyaan popular dari Capt. McCluskey kepada Sollozzo dalam filem The Godfather (1972) ini terkeluar tatkala disapa pelayan Don’s Diner. Dibalas hanya dengan senyuman, kami diberi buku menu seorang satu.

Don’s Diner menampilkan pilihan makanan yang sangat banyak. Wajarlah mereka menggunakan tagline “We Serve Food You Can’t Refuse” kerana pengunjung pasti tertarik dengan menunya yang semuanya nampak menyelerakan.

BACA: Makan Di Miami Grill Sunway Pyramid, Anda Mungkin Diperhati Penyanyi Rap, Pitbull

Sebagai permulaan, kami dihidangkan dengan Wild Mushroom Soup beserta Garlic Bread. Diadun dengan pelbagai jenis cendawan seperti cendawan butang, shitake dan tiram, ia menghasilkan rasa yang ketara namun agak sayang kerana ia agak cair (watery). Dicicah pula dengan garlic bread yang pada kami amat kurang rasa bawang putihnya. Oh, tapi ia tetap habis licin dimakan!

Untuk pembuka selera pula, dihidangkan Scallop With Garlic And Cheese. Kepada penggemar kekapis, pasti suka dengan hidangan ini. Dibakar bersama keju, apabila masuk ke dalam mulut pasti tidak keruan menikmati kelazatannya. Terus terubat kekecewaan sebentar tadi…

Beralih ke hidangan utama. Peminat pizza wajib order ini – Diavola Pizza. Di atas kepingan roti home made panjang ini diletakkan base tomato beserta mozzarella cheese. Ia sesuai bagi mereka yang sudah bosan dengan roti crust pizza biasa. Menambah keenakannya, disertakan topping beef salami serta hirisan bawang dan cili. Secara keseluruhannya, ia bukan pizza biasa!

BACA: My Story Cafe Untuk Penduduk Shah Alam Yang Mencari Kelainan

Tidak Italy jika tak makan pasta, kan? Linguine Ala Granchio (kami hanya tunjukkan pada menu tanpa menyebutnya) adalah antara menu dari kumpulan pasta yang dihidangkan. Ianya dimasak bersama rempah segar berintikan isi ketam dan boleh dikatakan hidangan yang tidak mengecewakan. Rasanya agak pedas pasti sesuai bagi penggemarnya yang tersendiri.

Hidangan main course ala mafia kami diteruskan dengan Grill Lamb Rack. Saiz hidangan yang boleh tahan banyaknya, tekstur daging yang lembut, rasa kambingnya yang ketara ditambah dengan kelazatan secret sauce dari chef pasti memuaskan nafsu makan anda! Hmm.. masih lagi terbayang.

Setelah menikmati segala hidangan di atas, dengan disulami pelbagai minuman, kini tibalah masanya…

Dinamakan The Crabfather Special, ia adalah sajian makanan laut lambak gaya Don. Menggunakan makanan laut segar, anda boleh memilih sama ada set yang disediakan atau secara ala carte lauk yang digemari. Ketam segar, udang ketak, udang harimau, sotong, pepahat, kupang, kekapis, jagung, brokoli, namakan saja semuanya terhidang bersama di depan mata. Tengok saja pun sudah pasti kecur air liur.

Semuanya dimasak bersama sos Butter Saffron yang begitu creamy. Terdapat juga pilihan sos Mild Spicy dan Volcano Hot sekiranya anda tidak sukakan sos berkrim. Hidangan kami, memang licin kami belasah!

BACA: Fuud & Co, Ayer Keroh, Melaka Sediakan Makanan Laut Dan Barat Di Bawah Satu Bumbung

Anda sendiri boleh bayangkan bagaimana perut kami ketika ini. Namun memang sudah adat mafioso yang meraikan tetamu bagaikan keluarga, pihak Don’s Diner dengan baik hatinya menjamu kami hidangan dessert yang akan kami ingati iaitu Don’s Grenade.

Lapisan coklat yang bagaikan meletup apabila dicurahkan dengan salted caramel ini mempunyai inti ais krim vanilla beserta fruit cake dan buah-buahan segar. Rasanya yang tidak terlalu manis, bagi kami ianya just nice, menjadikannya juga pilihan wajib order!

Bila Don's Diner buat chocolate fruit cake letak aiskrim dan dituang pula salted caramel di atasnya. Boleh mengidam sampai mati. Review penuh di http://vckt.co/1QU864w

Posted by The Vocket on Sunday, February 21, 2016

Bagi kami, Don’s Diner bukan sahaja mampu menyediakan hidangan yang lazat dan enak, namun amat menitik beratkan customer experience yang boleh membuatkan pengunjung ingin kemari berkali-kali. Apatah lagi jika anda peminat filem The Godfather, perasaan yang Michael Corleone sedang menjamu selera di suatu sudut restoran ini pasti terbayang.

Sebagai penutup, kami sediakan satu video sebagai tanda terima kasih buat pihak Don’s Diner atas jemputan dan juga sebagai tribute buat filem The Godfather. We are big fan!

Nama Premis : Don’s Diner
Lokasi : 22, Jalan 17/54, Seksyen 17, 46400 Petaling Jaya, Selangor (waze)
Layari laman Facebook dan Instagram.
Waktu beroperasi : Isnin – Jumaat, 12pm – 11pm
Sabtu – Ahad, 1pm – 12am

BACA: Bubur Ayam Nikmat Tandoori Batu Pahat Buatkan Kami Terkesima!

BACA juga: Jom Makan: Aplikasi Bantu Cari Tempat Makan Di Malaysia


Makan Gearbox Kedah Sampai Pening Kepala, Bella Ada PENGGANTI Hos Baharu?

Seperti yang kita tahu, rentas negeri baru sahaja dibenarkan di seluruh negeri dan bila Bella tahu sahaja boleh rentas negeri, terus pack baju balik kampung, excited bak hang!

Jadi, kali ini istimewa dalam episod Vocket Makan, Bella bersama Abah akan bawa korang semua terjah ke port makanan paling rare dengan sarapan pagi yang paling mantap iaitu Set Peknga bersama Ikan Temenung. Ada juga Set Ubi Rebus, makanan orang dulu-dulu. Rasa saja, memang terangkat oh!

Lepas itu, ada juga sup Gearbox yang sekali sedut terasa seperti di kayangan. Dah perkena tu sampaikan taknak balik, sedap sangat.

Nak tahu port rahsia mana lagi yang Bella terjah? Saksikan Vocket Makan Special di Kedah.


Makan Malam Bertukar Jadi Mimpi Ngeri Selepas Meja ‘Steamboat’ Tiba-Tiba Meletup

“Selepas 30 minit, meja makan saya tiba-tiba meletup dan kaca bertaburan ke merata-rata tempat,”. Itulah luahan Stephanie Chu dalam perkongsian yang dibuat di Facebook pada Ahad lalu.

Kejadian itu menurut Stephanie berlaku ketika dia sedang menikmati hidangan steamboat bersama rakan-rakan di rumahnya.

“Jika anda seorang penggemar steamboat, sudah pasti anda akan tahu bagaimana kesannya jika steamboat tertumpah. Tetapi kali ini kesannya sepuluh kali ganda lebih teruk dengan kaca berterbangan di merata-rata tempat,” kongsinya.

Menurut Stephanie, dia dan rakan-rakannya juga terpaksa memanggil ambulans selepas kejadian itu dengan ada sesetengah dari kawannya yang mengalami luka yang agak besar.

“Ia sepatutnya menjadi pertemuan yang menggembirakan antara saya dan kawan-kawan. Tetapi ia akhirnya menjadi kejadian yang meninggalkan trauma mendalam kepada kami,” katanya.

Dia bagaimanapun berkata agak bernasib baik kerana perkara tersebut tidak berlaku semasa makan malam Tahun Baru Cina di mana ahli keluarga yang lebih berusia dan kanak-kanak akan turut berada di situ dan mungkin mengalami kecederaan yang lebih teruk.

Lagi menyedihkan, dia juga berhajat untuk menyambut perayaan Tahun Baru Cina di rumah yang baru dibelinya itu.

Namun kejadian letupan itu mengganggu keterujaan dia dan suaminya yang baru sahaja berpindah ke situ.

“Kami baru saja berpindah ke rumah baru kami, dengan perabot yang baru untuk segenap penjuru rumah dan kami sudah bersedia untuk menyambut Tahun Baru Cina di sini.

“Saya menangis selepas tiba ke rumah dari hospital malam semalam. Rumah saya kelihatan bersepah dan berbau tidak ubah seperti tempat kejadian pembunuhan.

Dalam perkongsiannya juga, Stepahanie turut mempersoalkan tindakan syarikat pembuat perabot tersebut yang hanya mahu menggantikan table top meja tersebut sahaja dan tidak mahu membayar bil perubatan yang terpaksa ditanggung dia dan rakan-rakan.

Sempena Tahun Baru Cina ini, IKEA menawarkan Bak Kwa halal sebagai salah satu tarikan terbaru mereka. Klik pautan di bawah untuk membaca.

Bak Kwa Halal Antara Menu Baharu IKEA Sempena Tahun Baru Cina

Kerana ‘Diserang’ Netizen Dari Malaysia, Wartawan Ini Cuba Nasi Lemak Sebenar Dan Akui Keenakannya

Wartawan Muslim Kongsi Pengalaman Ketika Dijemput Makan Daging ‘Babi Halal’


Makan Mee Disimpan Selama 1 Tahun, 9 Ahli Keluarga Meninggal Dunia

Sekurang-kurangnya sembilan ahli keluarga di China mati setelah makan mee buatan sendiri yang disimpan di dalam peti sejuk selama setahun. Mee buatan sendiri itu dilaporkan mengandungi pati jagung yang diperam, sehingga meracuni keluarga dengan sebatian asam jawa.

Semuanya bermula ketika sebuah keluarga yang terletak di Jixi, Provinsi Heilongjiang, makan hidangan Cina bernama Suantangzi, pada 5 Oktober.

Tujuh orang yang memakan makanan tersebut jatuh sakit dan kemudian meninggal dunia lima hari kemudian. Kemudian dua orang lagi meninggal dunia beberapa hari kemudian.

Nasib baik menyebelahi tiga orang yang berada dalam keluarga tersebut apabila mereka dilaporkan selamat selepas mengaku menolak makan mee tersebut kerana rasanya yang kurang enak.

Gao Fei, pengarah keselamatan makanan di Pusat Kawalan dan Pencegahan Penyakit Heilongjiang (CDC) mengatakan bahawa kematian mereka disebabkan oleh asid bongkrekic.

“Racun itu boleh menyebabkan kerosakan serius pada organ manusia seperti hati, ginjal, jantung dan otak,” kata Gao.

Terdahulu, simpan nasi lebih 4 jam boleh menyebabkan keracunan makanan, klik pautan di bawah untuk membaca.

Simpan Nasi Lebih 4 Jam Dan Panaskan Semula Boleh Menyebabkan Keracunan Makanan

Netizen Terkejut Lihat Keadaan Dapur Restoran Makanan Thai Yang Sangat Kotor Di Melaka

Jangan Main Banjir Jika Ada Luka Untuk Elakkan Diri Dijangkiti Kencing Tikus


Makan Nasi Berlaukkan Mata Kail Dan Tangsi , Netizen Kecewa Restoran Tidak Peka Kebersihan Lauk

Menikmati makan tengahari mungkin adalah perkara yang paling dinanti-nantikan setiap hari oleh semua. Hidangan lauk-pauk dan pelbagai juadah yang disediakan membuatkan hampir semua orang jarang meninggalkan rutin harian ini.

Tetapi pengalaman yang dinantikan setiap hari itu juga boleh merosakkan mood kita untuk sepanjang hari jika juadah yang dijamah itu tidak kena dengan selera kita.

Atau lebih teruk lagi seperti yang dialami wanita ini dimana lauknya dicemari dengan mata kail dan tali tangsi.

Ya, mata kail dan tali tangsi yang digunakan untuk menangkap ikan!

Dalam perkongsian yang dibuat di Facebook, Noor Azriah Abd Aziz berkongsikan kekecewaannya selepas menemui mata kail dan tali tangsi dalam makanannya.

“Persoalannya kalau ikan ini dicuci bersih, takkan la tak jumpa mata kail ni, pakej dengan tali tangsi lagi,” kongsi beliau di kiriman tersebut.

Dia yang kemudiannya memaklumkan perkara tersebut kepada pemilik kedai juga kecewa apabila mereka tidak menggantikan makanan tersebut dengan hidangan yang baru. “Tidak minta diberi percuma pun, sekurang-kurangnya gantikanlah dengan ikan yang lain.

“Ini tidak, ambil pinggan, minta maaf dan senyap sahaja, tetapi bayar tetap bayar,” luahnya yang kecewa dengan sikap pemilik restoran tersebut. Bukan itu saja, Nor Azriah turut berkongsi dia ditengking oleh pekerja di sana selepas memanggil mereka.

Dia bagaimanapun berkata perkongsiannya itu bukanlah berniat untuk mengaibkan sesiapa tetapi hanya ingin memberi peringatan kepada peniaga di luar sana supaya lebih mementingkan aspek kebersihan makanan yang dijual.

“Kesian orang lapar-lapar nak datang makan, tiba-tiba dapat yang macam tu, Allahu. Kalau tertelan tadi macamana?” soalnya.

Sebagai peniaga, mereka seharusnya lebih peka dengan kebersihan makanan yang disediakan. Pengungjung bukan sahaja akan menilai keenakan makanan tetapi juga amalan kebersihan yang diamalkan kedai-kedai makan ini.

Baca kisah restoran nasi kandar popular ini yang terpaksa ditutup selepas terdapat najis lipas dan air kencing tikus di sekitar premis. Klik pautan di bawah untuk membaca.

Nasi Kandar Beratur Diarah Tutup Selepas Jabatan Kesihatan Jumpa Najis Lipas Dan Air Kencing Tikus?

Tonton Pekerja Restoran Raj’s Banana Leaf, Bangsar Basuh Talam Dengan Air Kotor


Makan Sambil Bersenam, McDonalds Sediakan Tempat Duduk Dengan Fungsi ‘Exercise Bike’

Dalam satu rakaman yang tular menunjukkan restoran makanan segera terkenal, McDonald yang dipercayai berada di China telah mencipta kelainan dengan menukar kerusi biasa kepada basikal senaman. Kini pelanggan mereka boleh menikmati Big Mac sambil membakar kalori, lapor Lad Bible.

Video yang tular di aplikasi TikTok itu menunjukkan seorang wanita duduk di meja makan khas yang dibuat untuk seorang pelanggan sahaja, di mana basikal senaman menggantikan tempat duduk tradisional.

Sambil menikmati burger, dia kelihatan mengayuh – berhenti pada satu ketika untuk meneguk minuman sebelum sambung mengayuh. Seorang lelaki di sebelahnya juga melakukan perkara yang sama.

Tidak diketahui di mana sebenarnya rakaman video itu dibuat, tetapi pengguna TikTok @cris13_u, yang memuat naik video itu, menyatakan bahawa McDonalds dengan kerusi khas itu terletak di China.

Video itu telah mendapat 32 juta tontonan dan 2.1 juta suka, bersama-sama dengan beribu-ribu komen. Ramai pengguna media sosial kagum dengan idea yang ‘luar biasa’ dari McDonalds.

Bagaimanapun, sesetengah netizen menganggap ia adalah konsep yang kurang baik untuk sistem penghadaman, “Tidak baik untuk sistem pencernaan anda. Jangan lakukan aktiviti fizikal semasa makan, makan memerlukan keadaan santai supaya ia boleh dihadam dengan baik.”

‘Geng Kuda’ tinggalkan najis di Drive-Thru McDonalds raih kecaman netizen. Untuk bacaan lanjut, klik pautan di bawah.

‘Geng Kuda’ Tinggalkan Najis Di Drive-Thru McDonalds Raih Kecaman Netizen

Difitnah Tawarkan Ayam Goreng Berulat Kepada Pelanggan, McDonalds Sedia Ambil Tindakan Undang-Undang

Burger King Tokyo Tinggalkan Mesej ‘Kejam’ Sempena Penutupan McDonalds


Makan Telefon, Tidur Telefon, Minum Telefon. Anda?

Jika kehidupan anda lebih rapat dengan telefon, rasanya video pendek ini memang untuk anda. Klik butang play sekarang.


7 Rahsia Yang Didedahkan Oleh CEO Kiip Ini Boleh Bantu Kerjaya Dan Kehidupan Anda

Anak muda ini berjaya sebelum usia mencecah 25 tahun apabila menjadi pengasas bersama bagi sebuah syarikat yang menerima dana sebanyak USD 32 juta dan pernah berurusan dengan klien besar seperti McDonald’s dan Pepsi.

Kini, Brian Wong, 25 tahun, CEO dan pengasas bersama aplikasi pengiklanan mobil Kipp telah kongsi lebih 70 “cheats” tentang kerjaya dan kehidupan dalam bukunya, The Cheat Code.

Ini 7 dari 9 “cheats” yang paling penting bagi wartawan CNBC, Marguerite Ward:

Tidak perlu bimbang dengan apa yang tidak boleh anda lakukan. Tetapkan pada minda, gunakan ketakutan itu untuk menjadi versi terbaik diri anda.

Tanya pada diri anda juga, “apakah perkara paling teruk yang boleh berlaku apabila perlu menghadapi perkara yang sukar?”

“Jangan takut kepada apa yang anda tidak boleh lakukan,” dia menulis. “Hargai apa yang anda dapat – iaitu, dengan cara itu, lebih berbanding kebanyakan orang yang telah ada sejak kebangkitan tamadun – dan mula dari sana.”

Tinggalkan masalah peribadi atau tekanan di rumah agar ia tidak memberi kesan ke atas kerjaya atau urusan di luar.

“Jika teman lelaki meninggalkan anda, seseorang mencuri kad kredit anda, dan teman baik anda menjadi punca anda ditinggalkan kekasih, tunjukkan (di tempat kerja) ia tidak pernah berlaku.”

Wong menyarankan anda mengambil masa dan berfikir apakah kekuatan anda, atau tanya pada orang yang rapat dengan anda berkenaannya.

“Tidak kira siapa anda atau apa yang anda lakukan di dalam hidup, anda mempunyai kuasa hebat – dan saya maksudkan anda melakukan sesuatu yang jauh lebih baik berbanding kebanyakan orang.”…”Jika anda tidak menggunakannya, anda gila.”

Apabila sudah kenalpasti kekuatan diri, anda patut menjual diri anda. Ini bukan jual diri dari aspek negatif. Ini jual diri berkaitan bisnes kerana Wong percaya business is always personal.

“Matlamat anda sepatutnya mendapatkan orang melabur di dalam diri anda, bukan projek anda,” tulisnya lagi.

Orang muda patut fokus menambahbaik diri mereka, bukan membazirkan masa hidup ini dengan membanding-bandingkan diri anda dengan orang lain di dunia ini. Tambah teruk apabila anda selalu berasa diri itu loser selepas perbandingan tersebut.

“Jika anda boleh menjadi lebih baik setiap hari, anda boleh memenangi perlumbaan.”

Anda tidak keseorangan apabila berasa tertekan dengan kandungan email, teks dan perkongsian di media sosial. Kadang-kala anda patut offline seketika dan tidak berasa terikat dengan tabiat kongsi-semua-cerita pada dunia.

“Lambakan maklumat ini menyebabkan hilang memori jangka pendek, meningkatkan tekanan dan memburukan kesihatan.”…”Hentikan diri anda daripada cuba menghubungi semua orang sepanjang masa.”

Gunakan tip nombor 6 ini untuk atasi masalah di tip nombor 5.

Mungkin tidak semua orang akan setuju dengan tip ketujuh ini. Namun, ia bermakna bagi Wong sehingga menjadikan ia satu aktiviti rekreasi buat dirinya. Dia telah menyarankan agar anda dikelilingi dengan seni dan sejarah bagi mendapatkan inspirasi dalam kerjaya dan kehidupan.

“Museums are one of the greatest cheats of humankind.“


Kenali ‘Makanan’, Agen Yang Menyatukan Rakyat Malaysia Selepas Sukan Dan Muzik

Orang Malaysia ni, sembang sahaja pasal makanan automatik pasti akan terliur!

Ha, nampak kan kenapa makanan sangat penting dalam kehidupan seharian kita. Kerana makanan, kita sanggup dan tidak kisah untuk beratur panjang, makanan buat kita happy  dan paling penting makanan menyatupadukan kita. Ya, bukan hanya sukan dan muzik saja yang menjadi agen perpaduan dan keharmonian di Malaysia ini.

Kenapa begitu? Katalah satu hidangan ini berasal dari sebuah negeri, hidangan itu tidak eksklusif untuk negeri itu sahaja. Semua orang boleh duduk bersama untuk enjoy dan makan. Untungnya duduk di Malaysia!

Di setiap negeri serata Malaysia, ada menu istimewanya yang tersendiri. Pasti ada hidangan traditional khas yang menjadi resepi turun temurun. Patutlah kalau kita pergi mengembara ke luar negara, kita akan rindu masakan yang sedap-sedap belaka di tanah air. Di negara luar, tak ada makanan yang setanding dengan keunikan dan kesedapan makanan di Malaysia ini.

Kalau di Perak, kita ada rendang tok. Rendang tok ini kalau di Perak, tidak seasonal. Bermakna kalau bukan hari raya pun anda boleh makan rendang. Kalaulah anda dalam perjalanan ke Utara, jangan lupa singgah RnR Tapah. Ada jual rendang tok yang sedap.

Kalau kita ke Sarawak, kita ada mee kolok. Bagi yang tak pernah makan mee kolok, sesungguhnya anda kerugian. Tekstur mee kolok ini yang sedikit kenyal berbanding mee biasa apabila di makan dengan supnya, memang lain macam.

Kalau kita ke Johor, kita ada laksa Johor. Uniknya laksa Johor ini adalah laksa Johor menggunakan spaghetti, dan tidak menggunakan laksa yang biasa. Secara tradisinya, laksa Johor dimakan dengan tangan dan tidak menggunakan sudu dan garfu.

Kalau kita ke Negeri Sembilan, ada pula masak lemak cili api. Kalau yang tak biasa makan pedas, boleh gila jadinya. Masak lemak ini pun ada banyak jenis. Nak yang biasa ada, nak yang guna daging salai pun ada. Ikut diri nak yang mana.

Untuk pengetahuan semua, #CeritaRasaMalaysia adalah siri masakan chef terkemuka negara, Chef Zam bersama Giant untuk memasak hidangan kegemaran anda menggunakan bahan berkualiti dari Giant. Menurut Chef Zam, masakan ini adalah dari resepi beliau sendiri dengan cara masakan paling mudah tetapi pasti akan sedap. Kalau anda nak lihat video masakan traditional dari setiap negeri yang Chef Zam yang masak, boleh klik di sini. Nanti boleh cuba masak sendiri sebab mudah sangat!

Sebelum tu, antara 4 hidangan di atas, yang mana satu menjadi pilihan hati? Kami memerlukan anda vote makanan mana yang anda suka. Walaupun anda berasal dari Selangor, kalau anda peminat tegar mee kolok, boleh undi untuk mee kolok. Kalau tak pasti juga, boleh cuba main kuiz di bawah ini dahulu.

Dah main kuiz dan dapat makanan kegemaran anda, bolehlah ke laman Facebook Giant di sini. Giant nanti akan kongsi pelbagai resepi istimewa dari setiap negeri bersama anda di sana! Ha, jangan cakap Giant tak payung.


Makanan Bagaikan Seni Yang Cantik Dalam Video Menakjubkan Ini

Rata-rata kita semua mempunyai akaun Instagram dalam smartphone bukan? Dengan kebolehan Instagram merakamkan video pendek pasti membuatkan kita ingin berkongsi lebih banyak lagi aktiviti harian kita. Lebih-lebih lagi bagi mereka yang suka kepada makanan ataupun lebih dikenali sebagai foodporn pasti tidak melepaskan peluang untuk mengambil video makanan yang sedap-sedap.

Sebuah restoran di Belgium telah membuat rakaman video terhadap makanan yang dibuat oleh mereka. Pengarah video, Kevin Antoine telah berkolaborasi dengan Chef Dimitri Strasser dari Restoran La Maison du Cygne untuk menghasilkan video yang dikenali sebagai “Gastronomy 2014″.

Jom saksikan video ini. Pastikan perut anda tidak kosong ya. Jika tidak, anda pasti lapar selepas menonton video ini.

LIKE dan FOLLOW Vocket di Facebook serta Instagram


7 Makanan Ini Boleh Bantu Bakar Lemak ‘Malas’ Anda

Makanan berperanan untuk memberikan tenaga dan nutrien kepada tubuh. Sebenarnya, tubuh memerlukan sejumlah tenaga untuk mencapai metabolisme paling asas untuk mengekalkan pernafasan, berdiri dan melakukan pelbagai aktiviti lain.

Jika tenaga yang ada tidak mampu menyokong aktiviti biologi asas, kadar pengurangan berat badan akan berkurangan disebabkan penurunan metabolik.

Metabolisme yang tinggi memberikan banyak kebaikan dengan cara membantu menyingkirkan toksin dan sisa buangan dari tubuh dengan lebih cepat secara semula jadi. Selain itu, lemak juga dibakar dengan lebih pantas dengan penggunaan kalori yang meningkat.

Jadi, untuk kembali kurus dan buang semua lemak yang telah masuk ke dalam tubuh sepanjang musim perayaan ini, anda boleh mulakan dengan mengambil makanan yang mampu meningkatkan metabolisme sekaligus bantu bakar semua lemak lebih cepat.

Check it out 7 makanan ini antara bahan yang sesuai untuk bantu anda kembali kurus lebih pantas dan sihat!

Ikan tuna kaya dengan asid lemak omega-3, yang berperanan untuk merangsang penghasilan leptin. Leptin adalah hormon yang meningkatkan perasaan kenyang (triknya supaya anda cepat berhenti makan).

Selain tuna, ikan salmon, makerel dan sardin pun sumber yang bagus juga. Sama ada dibuat inti sandwic atau dimasukkan ke dalam salad.

Mengandungi naringenin, sejenis antioksidan yang dipercayai dapat bantu tubuh gunakan insulin dengan lebih efisien – mengekalkan paras glukosa darah normal dan meningkatkan pembakaran kalori. Boleh la tukar selera, asyik-asyik limau mandarin je kan.

Antara makanan popular yang lambatkan rasa lapar sebab makanan bijirin penuh begini perlukan banyak tenaga untuk dicernakan, jadi tubuh akan bakar lebih kalori bila oat ini dimakan.

Nak menikmati rolled oat ini, paling mudah campur sahaja dengan susu. Atau boleh juga dibuat overnight oat.

Teh hijau mengandungi epigallocatechin yang merangsang sistem saraf tanpa meningkatkan kadar denyutan jantung. Dipercayai dengan meminum teh hijau disertai amalan senaman mampu membakar lebih banyak kalori berbanding mereka yang bersenam tanpa meminum teh hijau. Tapi elakkan mengambil shake teh hijau dengan krim atau gula berlebihan, itu dah tambah lagi banyak kalori!

Suka makan pedas? Untunglah, bahan kimia yang dikenali sebagai capsaicin yang terdapat pada cili dikatakan dapat membakar kalori. Menurut kajian, hidangan pedas mampu tingkatkan metabolisme hingga 25% selama 3 jam selepas makan. Best kan? Bolehlah amalkan dengan menambah satu sudu cili hiris ke dalam hidangan sekali sehari.

Kalau nak tahu, bila badan kurang air, metabolisme pun boleh menurun. Jadi minum lebih air terutamanya air putih. Selain mengekalkan hidrasi badan, proses penghadaman juga berjalan lancar. Satu tip yang menarik, minum air sejuk kerana badan akan terpaksa menggunakan lebih banyak kalori untuk memanaskannya. Minum air secukupnya untuk kurus ya.

Penggemar kopi mesti suka dengar ini. Suatu kajian mengatakan purata kadar metabolik mereka yang meminum kopi berkafein adalah 16% lebih tinggi berbanding mereka yang meminum kopi tanpa kafein. Jadi, bolehlah teruskan minum kopi untuk bakar lemak. Kalau dapat minum kopi o panas, sedap ni kan. Tapi elak ditambah gula atau susu berlebihan, susahlah nak kurus nanti.

Maka, pilih makanan yang dapat tingkatkan metabolisma badan anda agar terbakar segala lemak yang terkumpul. Nak lebih efektif? Pastinya dengan amalan bersenam yang konsisten.

Jika anda ada tip, aktiviti atau apa sahaja yang menarik berkaitan makanan dan kesihatan serta tubuh badan, anda boleh menghantar artikel kepada kami di sini.


3 Tempat Makan Halal Yang Terbaik Di Hong Kong

Bagi anda yang mengikuti Vocket di Instagram pasti anda sudah tahu keberadaan team Vocket di Hong Kong. Perjalanan Vocket selama 4 hari 3 malam disekitar Hong Kong ditemani oleh pemandu pelancong dari Hong Kong Tourism Board untuk melihat tempat-tempat menarik dan merasai hidangan tempatan yang halal.

Pertambahan bilangan penduduk dan pelancong Islam di Hong Kong menyebabkan pilihan makanan halal bukanlah masalah besar. Anda boleh menikmati rasa hidangan tempatan tanpa ragu-ragu mengenai status halal dan keaslian rasa hidangan tersebut.

Wai Kee yang terletak di Bowrington Road, Wan Chai merupakan kedai makan yang terkenal dengan nasi itik dan kari ayam gaya Hong Kong. Disebabkan keenakan dan keaslian rasa hidangan disini bukan sahaja pelancong malah penduduk tempatan pun ramai yang datang untuk menikmati makanan di sini. Jangan terkejut dengan saiz hidangan makanan di sini yang agak banyak berbanding di Malaysia.

Tidak sah jika anda ke Hong Kong tetapi tidak menikmati dim sum. Anda boleh berjalan kaki kira-kira 5 minit dari kedai makan Wai Kee untuk sampai ke Islamic Centre Canteen yang terletak di dalam bangunan Masjid Ammar and Osman Ramju Saddick Islamic Centre. Hidangan tidak hanya terhad pada dim sum semata-mata tetap hidangan lain seperti masakan panas dan teh cina yang kaya dengan aroma.

Hidangan makan malam halal yang paling recommended untuk anda cuba pastinya di Ma’s Restaurant. Antara hidangan wajib yang perlu dicuba jika berkunjung ke sini ialah “Veal Goulash”. Harga untuk satu set “Veal Goulash” ini amat berbaloi dengan rasanya yang rangup di pada kulit dan isi yang amat padat dan berjus.


21 Makanan Halal Yang Mesti Dicuba Bila Travel Ke Korea Selatan

Alhamdulillah diberi kesempatan singgah di bumi Kpop. Saya nak kongsikan gambar beserta description tentang semua makanan halal di Korea Selatan yang sempat saya nikmati di sana.

The very well known Banana Uyu (milk). Kalau tak minum ni, bermakna belum sampai Korea. Sedap! Perasa lain pun sedap. Ada hijau (melon), biru (vanilla), coklat (coffee) dan pink (strawberry).

Pakcik Kashmir ni seorang je depan Zara. Kebab ayam dia awesome sebab banyak isi ayam. Sila mintak sos lebih ya. Pakcik ni layan je. Kebab daging / kambing ok gak tapi banyak sayur je haha.

3. Soft shell crab goreng tepung Myeong Dong Street

Memang banyak jumpa ni kat Korea. Mostly boleh makan sebab ada telur dan kacang je. Tapi hati-hati, kalau jumpa yang versi ada bacon tu tak payah la cuba.

Di Korea, ada banyak cawangan Paris Baguette. Antara cafe popular juga. Macaron ice cream ni paling sedap. Ada perisa blueberry (gambar), coffee, mango dan cookies (coklat). Minuman pun sedap kat Paris Baguette. Menu macam typical cafe.

Kedai ni baru mula beroperasi tahun lepas. Berhati-hati jika request spicy sebab diorang akan bubuh pepper banyak! Portion wise pula, small mereka equal to medium kita. Medium mereka sama saiz dengan large kita. Kenyang baqhang!

7. Sotong goreng tepung Myeong Dong Street

Sotong goreng tepung Myeong Dong Street kegemaran kitorang. Tak tau apasal sedap sangat. Rempah tepung dia special kut. Pastu makan panas-panas time sejuk berangin. Siap letak sos cili. Memang best!

8. Pastry berinti cheese atau red bean, cotton candy, oyster cheese dan buah berangan

Gambar ikut arah jam :
1. Pastry berinti cheese atau red bean. Rasa dia oklah. Tak hype sangat.
2. Cotton candy besar. Cantik untuk props ambil gambar je. Rasa? Macam gula kapas lah. Haha
3. Oyster cheese. Peminat oysters boleh cuba ni. Cheese on top dibakar dengan blow torch. Cair & rangup!
4. Buah berangan bakar.

9.  Cheese bakar campur tteokboki (rice cake)

Cheese bakar campur tteokboki (rice cake) campur susu pekat manis sebagai sos. Sedap dimakan panas-panas sementara cheese cair meleleh. Be careful juga bila nak beli sebab ada yang jual cheese campur sausage. Yang itu tak boleh makan ye.

Bottomless side dishes. Setiap kali makan di restoran, side dishes akan dihidang terlebih dahulu. Gambar ikut arah jam:
1. Seaweed goreng + gula. Well, manis dan rangup. Kids suka!
2. Kimchi. No explanation needed. Kahkah!
3. Taugeh cili. Not a fan
4. Odeng (fish cakes) & ikan bilis goreng. Sedap je makan dengan nasi panas

11. Gula tarik, Dalchi, pisang goreng dan lemonade

Gambar ikut arah jam :
1. Gula tarik kat Myeong Dong Street. Pernah famous video dia cakap Melayu sambil tarik gula. Memang meriah, banyak bahasa dia boleh cakap.
2. Dalchi. Macam Mochi tapi dalam dia ada strawberry sebijik.
3. Pisang goreng. Diorang belum ada pisang goreng cheese lagi. Hahaha
4. Lemonade. Pressed lemon sebiji + sprite. No explanation needed. Kahkah

Ssiat hotteok ni specialty kat Busan. Jalan-jalan di BIFF Square senang jumpa. Pancake ada inti gula perang & kekacang. Kalau di Myeong Dong Street Seoul ada gula perang je dalamnya. Dua-dua pun rasa not bad.

Baca: 7 Lokasi Pelik Tapi Menarik Di Korea Selatan Yang Jarang Dikunjungi Rakyat Malaysia

5000 Won untuk pizza yang besar. Boleh makan cheese / vegetarian pizza je okeh.

Kulit nipis senang kopek. Ada Jeju punya signature limau nama dia Hallabong. Rupa lain sikit macam ada topi kat atas limau (gambar atas). Tapi masam kelat. Kitorang prefer limau yang bulat. Manis dan tiada biji.

Sotong dibakar atas batu panas dan tabur mozzarella cheese. Rasa dia ikut preference. Kita orang tak prefer. Hahaha.

Namdaemun Grandma’s Toast ialah roti telur campur sayur. Makan satu pun kenyang dah. Jadi lagi sedap sebab makan panas-panas time sejuk. Ada odeng jugak. Nak beli odeng kena make sure jangan ada sundae (cow/pig intestines) terendam sekali ye.

Indian food di Bombay Spices, Busan. Sangat dekat dengan Gwaebeop Renecite Station. Jalan sikit je sebelah EMart. Berdekatan restoran ni ada Asia Mart yang jual bahan untuk masak yang halal.

18. Asam pedas ayam di Myeong Dong Street Seoul

Kedai ni terletak di lorong kecil. Macamana nak jumpa? Landmark dia lorong tu berhadapan dengan ABCMart. Masuk sikit je terus jumpa dah.

Ahjumma kat sini memang suka kalau kita makan sampai habis makanan dia. Sekejap-sekejap akan check tanya OK ke tak. Hehehe.

Nutella Crepe ni mudah dijumpai di Myeong Dong Street Seoul sebab gerai dia paling hadapan dekat dengan Uniqlo.

Apa yang special dengan dessert ni ialah crepe panas campur nutella cair campur pisang campur cornflakes. Hmmm macam boleh buat sendiri di rumah guna kulit popiah, mungkin?

20. Set ikan bakar dan asam pedas di Jeju

Di Jeju, makanan laut agak murah. Kami makan set ikan bakar (gambar kanan) dengan hanya 10000 Won, portion cukup untuk 2 orang sebab ikannya besar!

Jimat sikit disitu. Asam pedas (gambar kiri) pula portion untuk 4 orang makan berharga 25000won. Mahal sikitlah. Tapi kenyang sungguh!

21. Nasi goncang (dosirak), pau kacang merah, beef udon dan bibimbap dengan kimchi

Di Nami Island, tak susah untuk Muslim mencari makanan halal. Ada nasi goncang (dosirak), pau kacang merah dan lain-lain.

Kami lunch di Asian Family Restaurant Dongmoon di Nami Centre Plaza, bersebelahan dengan musolla. Ambience dalam restoran memang cantik dan tenang.

Kami order beef stew (gambar atas), beef udon (gambar bawah kanan) dan bibimbap with kimchi (gambar bawah kiri). Sangat comforting makan sup panas dalam cuaca sejuk!

Baca lagi: 9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan


5 Makanan Indonesia Yang Popular Sehingga Jadi Kegemaran Orang Malaysia

Pengalaman ke Indonesia beberapa tahun yang lalu telah mendedahkan saya kepada bebeberapa jenis makanan. Ternyata makanan Indonesia di sana ada yang boleh diterima dan ada juga sebaliknya.

Makanan Indonesia di sini pula telah diubah sedikit agar sesuai dengan selera orang Malaysia. Disebabkan itu, tidak mengejutkan apabila ia turut jadi antara makanan kegemaran saya.

Ayam penyet, menu yang berasal daripada Jawa ini adalah hidangan ayam goreng garing yang diketuk dan dihidang bersama sambal penyet, hirisan timun, tauhu goreng dan tempe.

Selain popular di Indonesia, ia juga popular di Malaysia dan Singapura dengan kemunculan pelbagai restoran ayam penyet di kedua-dua negara dan mendapat sambutan menggalakkan.

Sambal penyet yang dibuat daripada campuran cili, ikan bilis, tomato, bawang merah, bawang putih, belacan, asam jawa dan jus limau inilah yang menambat selera dan merupakan komponen penting dalam hidangan ayam penyet.

Jika tertanya-tanya sebab namanya ayam ‘penyet’, ini kerana ayam goreng tadi diketuk sebelum dihidangkan supaya lebih lembut dan mudah dimakan.

Bakso merujuk kepada hidangan bebola daging versi Indonesia. Perkataan bakso boleh merujuk kepada sebiji bebola atau keseluruhan hidangan dalam mangkuk yang terdiri daripada bebola daging, sup, mi dan sayuran.

Bakso bersifat padat dan mempunyai tekstur yang sedikit kenyal. Dipercayai bakso dibawa oleh imigran Cina ke Indonesia. Hidangan ini sering dijual di tepi-tepi jalan raya yang sibuk di Indonesia.

Antara bahan utama untuk membuat bakso adalah daging cincang, ubi kayu, mi atau mihun, sup atau air rebusan daging, sayur kailan, saderi, sayur asin dan bawang goreng.

Ada juga yang menambah isi ayam bersama daging. Selain daripada yang dinyatakan di atas, bakso juga boleh dihidang bersama mi, cendawan enoki, daun bawang, bawang goreng dan telur rebus.

Hidangan bakso ini juga hampir sama dengan hidangan bebola daging Cina dan Vietnam (bakwan malang).

Nasi Padang atau makanan Padang sudah pasti berasal dari Padang berdasarkan namanya. Ia sebenarnya hidangan nasi kukus dengan lauk-pauk, sayur dan snek.

Masakan Padang terkenal dengan masakan yang bersantan dan pedas. Tiga elemen penting dalam masakan Padang adalah gulai (kari), lado (cili) dan bareh (beras).

Jadi dalam masakan Padang, lazimnya akan dihidangkan sambal pedas, gulai pekat dengan nasi kukus. Namun, ada juga lauk-pauk lain contohnya rendang, asam padeh (asam pedas) dan kalio turut disediakan.

Dikatakan mereka yang arif memasak gulai Padang adalah mereka yang berbakat memasak kerana cara memasak gulai yang sedikit rumit. Tukang masak perlu pandai tentang rempah untuk memastikan gulai yang dihasilkan sedap dan lazat.

Sayur yang dihidang dalam masakan Padang adalah seperti pucuk ubi kayu, gulai nangka dan kobis. Manakala snek pula adalah kelamai, kue talam (kuih talam) dan lapek (puding pisang).

Kedai masakan Padang sudah lama bertapak di Malaysia terutamanya di Kampung Baru Kuala Lumpur. Jika berkunjung ke sini, anda hanya perlu duduk dan tunggu di meja, segala lauk-pauk dan nasi akan dihidangkan ke meja anda.

Pecel lele atau dikenali pecak lele adalah menu ikan keli goreng garing yang dihidang bersama nasi kukus, sambal dan lalapan, iaitu sayur-sayuran seperti daun basil, timun, kobis dan kacang panjang.

Pecel lele tidak sama dengan pecel. Pecel adalah pecal (seperti yang disebut oleh kebanyakan kita di Malaysia) yang terdiri daripada sayur-sayuran dan dimakan bersama kuah kacang.

Turut dikenali sebagai sate Padang, sate ini berbeza daripada sate biasa yang dihidang bersama kuah kacang, sate yang berasal daripada Padang, Sumatera Barat ini dihidang bersama kuah kuning pekat berempah.

Dipercayai terdapat tiga jenis sate iaitu sate Padang, sate Padang panjang dan sate pariaman. Perbezaan pada ketiga-tiga sate ini adalah pada warna kuahnya.

Dalam membuat sate ini, daging lembu atau kambing akan direbus dan kemudian dipotong dadu. Potongan daging tersebut kemudiannya dicucuk pada lidi dan dibakar. Air rebusan daging tadi pula digunakan untuk membuat kuah kuning.

Kuah kuning ini dihasilkan dengan mencampurkan air rebusan daging tadi dengan tepung beras, kunyit, ketumbar, bawang putih, akar lengkuas, jintan, serbuk kari dan garam.

Dagingnya pula selain daging lembu, boleh juga gunakan ayam atau daging kambing. Cara sate Minang dihidangkan adalah dengan mencurahkan kuah ke atas sate dan ditabur bawang goreng.


16 Makanan Jepun Yang Popular Di Kalangan Orang Malaysia

Sushi pernah menjadi hidangan di rumah terbuka semasa Hari Raya kami sekeluarga beberapa tahun yang lepas. Para tetamu menggemarinya meskipun ada yang pertama kali mencubanya.

Pemerhatian saya pada ketika itu membuatkan saya fikir makanan Jepun boleh diterima oleh tekak orang Malaysia terutama jika diubahsuai ikut selera rasa tempatan.

Jadi, setelah itu saya cuba senaraikan makanan (dan bahan makanan) Jepun yang popular (dan dikenali) di kalangan orang Malaysia.

Sejenis pes berwarna hijau yang sangat pedas. Sering dijadikan sebagai hidangan sampingan kepada beberapa jenis menu Jepun. Serbuk wasabi dicampur dengan sedikit air lalu dibancuh.

Hati-hati sewaktu menikmati wasabi, walaupun sedikit sahaja tetapi rasanya amat pedas!

Sushi adalah hidangan nasi yang digabung dengan pelbagai jenis bahan seperti makanan laut, sayur-sayuran atau buah-buahan tropika dan pelbagai cara digunakan untuk menghidangkan sushi.

Tetapi yang penting bahan utamanya adalah nasi sushi yang menggunakan beras khas yang dikenali sebagai ‘shari’ atau ‘sumeshi’. Sushi sering dihidang bersama halia jeruk, wasabi dan kicap.

Teriyaki sebenarnya merujuk kepada kaedah memasak dengan cara membakar atau memanggang. Sos teriyaki pula adalah sos berwarna hitam berkilat yang digunakan sebagai bahan perapan daging atau ayam yang kemudiannya akan dibakar atau dipanggang.

Disebabkan bahan asal sos teriyaki tidak halal untuk Muslim, maka bahan-bahannya diganti dan diubah suai dengan bahan lain untuk menghasilkan sos teriyaki halal.

Yakitori merujuk kepada hidangan ayam atau daging yang digrilkan. Secara umumnya, yakitori juga boleh merujuk kepada makanan yang dicucuk (skewered).

Yakitori biasanya dibuat daripada isi ayam atau daging dengan kepingan ‘bite-sized’ dan sayur yang dicucuk pada lidi lalu dibakar di atas arang.

Nabe atau nabemono merupakan stew atau sup yang dihidangkan semasa musim sejuk. Nabe biasanya disediakan di atas meja makan dengan menggunakan dapur mudah alih. Bahan-bahannya dimakan bersama kuah, sup atau pencicah.

Merupakan sejenis mi tebal yang diperbuat daripada tepung gandum. Udon biasanya dihidangkan panas bersama sup.

Merupakan mi nipis yang dihasilkan daripada tepung buckwheat atau kombinasi tepung buckwheat dengan tepung gandum. Bezanya dengan udon, udon lebih tebal.

Sejenis perencah dan perasa dalam masakan Jepun. Miso dihasilkan melalui penapaian kacang soya yang dikukus dengan garam dan kōji. Miso boleh digunakan untuk meningkatkan rasa pada nasi, daging, ikan dan lain-lain masakan. Boleh juga dilarutkan dalam sup.

Sejenis sajian tradisional yang dihidangkan dalam mangkuk besar yang terdiri daripada nasi kukus yang dikacau goreng bersama ayam, daging atau udang serta sayur-sayuran campur.

Sejenis makanan yang berasaskan daging dan sayur. Bahan utama dalam hidangan ini adalah mi yang nipis, lut sinar dan bersifat jeli. Turut dikenali sebagai mi shirataki. Dihasilkan daripada akar pokok yang berkanji yang dikenali di Jepun sebagai pokok ‘devil’s tongue’.

Merupakan salah satu kaedah menggoreng dengan minyak tenggelam cara Jepun. Makanan disalut dengan adunan tepung lalu digoreng dalam minyak banyak. Sebelum menggoreng, pastikan minyak yang digunakan bersih dan baru. Untuk menambah rasa, boleh titikkan sedikit minyak bijan.

Merupakan salah satu hidangan periuk panas Jepun yang popular selain sukiyaki. Terdiri daripada pelbagai jenis sayur mentah, tofu dan kepingan daging yang dihiris nipis. Boleh dimakan bersama sup.

Adalah hidangan yang dibakar di atas plat besi. Antara makanan yang lazimnya digunakan ialah daging, makanan laut, yakisoba (mi goreng) dan nasi. Antara menu teppanyaki yang popular termasuk nasi, tauge, bawang merah, lobak merah dan cendawan.

Merupakan daging mentah, lazimnya ikan salmon atau tuna segar, yang dihiris nipis dan dihidang tanpa nasi. Sashimi antara hidangan Jepun yang terkenal. Kebanyakan sashimi diperasakan dengan kicap dengan mencelupnya ke dalam kicap sebelum dimakan. Ada sashimi yang dihidangkan bersama wasabi atau halia. Ada juga yang suka memakannya dengan daikon (lobak putih Jepun).

Ialah snek Jepun yang berbentuk bulatan kecil. Diperbuat daripada adunan tepung gandum dan diisi dengan sotong kurita cincang, bawang besar dan halia jeruk.

Takoyaki dihidangkan bersama sos yang seakan-akan sos Worcestershire dan mayonis. Di Malaysia, terdapat juga takoyaki yang diisi dengan ayam dan udang.

Merupakan makanan tradisional Jepun. Bentuknya hampir sama seperti omelet atau frittata. Bezanya, okonomiyaki dibuat daripada tepung okonomiyaki sendiri, telur, kobis, bakon, udang atau makanan laut lain lalu diletakkan sos manis, mayonis, kepingan ikan (dried fish flakes) di atasnya.

Apa pendapat anda tentang senarai ini? Yang mana satu jadi kegemaran anda? Apa-apa pun pastikan ianya halal dimakan.


Anda Pasti Terkejut Apabila Mengetahui Pencuci Mulut Ini Kalis Peluru

Pernahkah anda terfikir makanan yang anda ambil sebagai pencuci mulut setiap hari merupakan sebuah pelindung kalis peluru terbaik?

Video daripada National Geographic dibawah ini akan menunjukkan 4 makanan pencuci mulut berbeza dan salah satu daripadanya mampu menahan sebuah peluru yang ditembak menggunakan sebuah senapang.

Mungkinkah dalam masa hadapan, baju kalis peluru yang ada sekarang akan digantikan oleh baju kalis peluru versi pencuci mulut ini? Siapa tahu kan.

LIKE Facebook TheVocket untuk lebih banyak video menarik!


20 Makanan Sedap Dan Mesti Dicuba Jika Anda Ke Korea Selatan

Nota Editor: Senarai 20 makanan ini mesti anda cuba jika ke Korea Selatan ini telah dikongsikan oleh Zhana Zulkifli yang baru saja travel ke Korea. Kami kongsikan semula di sini dengan izin daripada penulis. Semoga ia dapat dijadikan rujukan untuk anda yang akan travel ke Seoul dan Korea Selatan.

Hotteok ni sedap boleh dapatkan kat pasar pagi Namdaemun. Kat dalam dia ada cinnamon powder, peanut and sesame. Harga pun murah 1KW je.

Yang ni macam apam balik tapi atas dia ada telur, kuaci dan juga sesame. Rasa dia boleh tahan sedap. Boleh didapati kat Myeongdong night market. Harga dia kalau tak silap dalam range 1.5KW -2.5KW.
3. Bulgogi set

Bulgogi set kat Eid Halal Korean Food dekat area Itaewon. Tauke dia korea Muslim. Orang Malaysia dan Korea ramai datang sini sebab memang sedap. Plus boleh jumpa anak owner dia yang famous among Malaysian girl, Saad ahhah. Harga per set adalah 10KW. Nanti bila da siap makan dia akan bagi air teh peach secara percuma.

Aiskrim yogurt yang rasa sama sebijik Tutti fruiti punya yogurt. Boleh dapat dekat convenient store harga 1.2KW. Normally, dia jual buy 2 free 1.

Caramel macchiato boleh dapat kat convenient store. Memang pekat gila, sesuai untuk day starter. Harga dia 1.8KW.

Seafood fried rice, yang ni kat Yoogane. Kedai ni ada banyak cawangan. Yang kita orang makan ni dekat area Hongdae. Kat sini hanya ada hidangan ayam dan seafood sahaja. Harga untuk 5 orang makan 32.5KW.

Spicy sugelbi dan pancake seafood. Yang unik dia pakai nasi tarik, dia macam tepung gandum yang dikoyak kan lepas tu kuah dia pedas rasa kuah mee bandung. Pancake seafood dia memang best gila. Harga untuk 7 orang adalah 49k. Bila nak order ambik untuk serving 3 orang je sebab memang banyak portion.

Yang ini caramel latte kat A Twosome Place. Kat sini memang ramai golongan muda lepak-lepak. Nak cuci mata boleh lah. Lagipun ada orang cakap ni famous shooting location .Yang kita orang lepak ni kat area Sinchon sebab dekat kat umah. Harga dia dalam 2.5KW.

Octopus takoyaki ni boleh dapatkan dekat satu street stall yang dekat dengan Ewha Unin. Dia hanya jual octopus sahaja. Satu kotak ada 8 bijik, harga dia 3KW.

Ikan bakar dan sotong tumis yang sangat sedap. Boleh makan dekat Dongdaemun. Kat situ banyak deretan kedai. Pastikan pergi kedai yang betul. Nama kedai tu Ho Nam Jib sebelah kedai yang selalu masuk KBS and SBS. Kitaorang makan 7 orang harga dia 49KW.

Baca: 12 Fakta Menarik Tentang Korea Selatan Yang Anda Belum Tahu

Strawberry soda blended boleh dapat kat gerai kecil-kecil kat Everland. Menyegarkan dan juga boleh hilangkan mual lepas naik roller coaster.

Burger shrimp boleh beli kat cafe world di Everland. Harga burger ala carte adalah 5KW.

Air pure peach with milky soda. Boleh dapat kat mana-mana vending machine. Range harga standard 1kw-1.5kw

Aiskrim anggur ni memang best gila, rasa anggur dia sangat pure. Boleh dapat kat convinient store but mostly found at GS25 .Harga dia cuma 1KW.
15. Nasi goncang

Nasi goncang (dosirak) ni boleh makan dekat Drama Cafe dalam kawasan Nami Island deretan musolla dan library budak-budak. Kat dalam ni ada nasi, kimchi dan telur. Kena pakai glove dan goncang nasi tu sampai rata, military meal style. Harga dia 5KW, must try dekat Nami Island.

Air just delima ni boleh beli dekat vending machine. Setakat yang kita orang pusing-pusing memang ada dekat Petite France je dekat depan tandas. Harga dia antara harga 1KW-1.5KW.

banana pancake nutella boleh dapat kat Myeongdong. Harga dia 4KW. Rasa macam yang kat Malaysia tapi bezanya dia ade letak crispies kat dalam, so rasa rangup-rangup.

Aiskrim ikan ni kulit luar dia adalah waffle. Yang kat dalam tu aiskrim vanilla lepas tu tabur dengan choc rice. Yang ni boleh dibeli dekat street food kat Hongdae. Harga dia 3KW.

Yang ni Hello Kitty Cafe kat area Hongdae. Recommended try yogurt dalam bekas kepala Hello Kitty berharga 4KW. Lepastu boleh order grapefruit soda dan tiramisu. Kalau ada bajet lebih boleh ambik set waffle 16KW ,aiskrim dia creamy dan padat.

Banana uyu boleh dapat dekat mana-mana convenient store. Kebiasaannye dia jual buy 2 free 1 kat 7 Eleven. Harga satu botol 1.3KW. Kalau nak beli in bundle boleh beli dekat Grand Mart area Sinchon lagi murah daripada Lotte Mart.

Baca lagi: 17 Lokasi Menarik Untuk Dikunjungi Di Pulau Jeju, Korea Selatan

LIKE dan FOLLOW Vocket di Facebook serta Instagram


‘Makanan Siap Bentuk Najis’ – Netizen Kembang Tekak Lihat ‘Review’ Lelaki Ini Di Kafe Konsep Tandas

Rakyat Malaysia memang gemar ‘cafe hopping’ dan tidak mahu ketinggalan terutama sekali jika ada kafe yang unik, pasti mahu cuba serta kalau boleh mahu jadi yang terawal mencubanya.

Terbaharu, seorang pengguna TikTok @airieysayuti20 telah berkongsi sebuah video memaparkan dirinya terjah ke sebuah kafe unik yang berkonsepkan dalam tandas.

Mesti korang gelikan mak makan dalam mangkuk jamban?? 😂 #toiletrestaurant #mangkukjamban #virall #fypopppppppppppppppppp

♬ suara asli – DJ DIKI APRILIO ™ – DJ DIKI APRILIO ™

Menerusi video terbabit, dapat dilihat tempat duduknya menggunakan mangkuk tandas dan dekorasinya turut meletakkan perhiasan berbentuk najis. Lebih mengejutkan apabila makanan yang dihidang diletakkan dalam mangkuk berbentuk tandas dan juga berbentuk seperti najis.

Akan tetapi, lokasi kafe tersebut tidak diberitahu dan hasil tinjauan kami mendapati kafe ini berada di Taiwan. Perkongsian tersebut telah meraih perhatian orang ramai dan rata-rata netizen mempersoalkan konsep kafe tersebut yang dilihat seolah-olah menghina makanan.

Bukan itu sahaja, para netizen turut pelik bagaimana lelaki itu berselera untuk makan di kafe tersebut kerana bentuk makanan menyerupai najis. Adakah anda akan makan di kafe ini jika diberikan peluang?


5 Rancangan Travelog Berbahasa Melayu Yang Anda Boleh Tonton Di Youtube Sekarang

Travelog atau blog travel adalah sesuatu yang menarik untuk ditonton. Melihat tempat baru yang cantik, merasai suasananya dengan mata dan telinga, dan telatah pengacara yang mencuit hati mampu menjadikan kita setia menonton rancangan travelog yang sama setiap minggu. Pada kali ini, kami ingin berkongsi beberapa rancangan travelog Bahasa Melayu yang boleh ditonton di Youtube.

Dihoskan oleh Myo Oh Chentaku dan Wak Doyok, ternyata rancangan travelog di negara Korea Selatan ini adalah sangat lucu dan menarik untuk ditonton. Istimewanya rancangan ini adalah pertandingan-pertandingan yang dijalankan di antara hos berdua ini dan krew pengambaran, ala-ala menonton Running Man. Kepada penggemar rancangan Ke Korea Ke Kita, anda pasti gembira kerana pada 9.00 malam hari ini (7 April 2015) di TV9, dua pengacara kegemaran ini akan kembali dengan rancangan ‘Ke Indonesia Ke Kita’.

Seperti namanya, rancangan travelog negara Jepun ini dihoskan oleh pelawak terkenal, Zizan Razak. Mengikut beliau, beliau sangat menggemari budaya Jepun, negara Jepun, kereta Jepun, dan ehem awek Jepun ;). Video yang dipaparkan di Youtube adalah rancangan Jejak Jepun Bersama Zizan musim kedua. Zizan bercerita secara terperinci perkara-perkara menarik di Jepun seperti shopping, bandaraya dan kehidupan harian di Jepun.

Destinasi Bajet sudah lama bertapak sebagai rancangan travelog di televisyen tempatan. Rancangan ini dihoskan oleh Qi Razali dan Razif Hashim. Apa yang menariknya ialah, mereka bercuti dengan bajet terhad iaitu sekitar RM300 untuk lokasi tempatan dan RM700 untuk lokasi di luar Malaysia. Tempat percutian yang mereka lawati lazimnya berada di dalam negara atau sekitar Asia. Antara lokasi paling menarik yang mereka paparkan ialah Lombok, seperti yang kami kongsi di bawah ini.

Peminat Hanis Zalikha mesti minat ini. Hanis Zalikha merupakan hos musim pertama rancangan Mad Market. Kekuatan rancangan ini adalah destinasi shopping yang best dan tempat makan yang sedap! Lokasi penggambaran rancangan ini ada mix yang baik, ada di Asia, Australia, dan banyak kawasan lagi. Mad Market musim ketiga dihoskan oleh Elfira Loy dan Hanie Hidayah, seorang blogger dan avid traveler. Untuk musim kedua dan ketiga, anda boleh tonton di Tonton.com.my.

Rancangan ini dihoskan oleh Faiz. Selain dari memaparkan tempat-tempat menarik, apa yang kami suka tentang rancangan ini adalah kerana ia sangat suka memaparkan tentang makanan tempatan lokasi yang dilawati. Dari makanan jalanan (street food) sehinggalah demonstrasi memasak makanan tempatan. Makan angin begini… mmm memang sedap!

Baca Lagi: Video Paling Viral Dalam Sejarah Youtube Sejak 10 Tahun Yang Lalu

LIKE dan FOLLOW Vocket di Facebook serta Instagram


Makanan Terbiar Atas Dapur, Netizen ‘Kembang Tekak’ Lihat Penyediaan Makanan Restoran Ternama

Beberapa video memaparkan keadaan kebersihan penyediaan makanan didakwa di sebuah restoran ternama Kg Baru menjadi bualan netizen. Mana tidaknya, video tersebut menunjukkan penyediaan makanan tidak bersih dengan ayam diletakkan begitu sahaja di atas dapur dan melenyek kentang menggunakan botol serta lantai yang basah.

Kepala otak dia letak ayam macamtu. pic.twitter.com/D1wV1Fhaer

Video tersebut meraih perhatian orang ramai dan rata-rata netizen terkejut melihat kebersihan makanan di restoran tersebut. Malah, para netizen turut tidak sangka pekerja di restoran itu tidak menitik beratkan aspek kebersihan.

Bukan itu sahaja, rata-rata netizen mengecam tindakan pekerja di restoran terbabit kerana sewajarnya menghidangkan makanan yang bersih kepada pelanggan dan bukan sebaliknya.

Amik air bubuh kat minyak nie untuk apa ?nampak meriah ke ???

lepas tu dorang nie tak tahu ke apa dorang buat salah contohnyaa makanan letak kat lantai macam tu ?? https://t.co/LxMUFoUD1P

— fawwah (@farrashafeka) January 26, 2022

Jangan buka kedai makan kalau kau pun tak lalu makan apa yg kau masak ya. Unless kau memang pengotor, bedal apa je https://t.co/7tb2epbRm6

— nona manis (@nyonyasalina) January 26, 2022

Pengotornya. Dah biasa kat rumah jadi pengotor, kat tempat cari rezeki pun perangai macamtu. Tutup jelah kedai. 🤢🤢 https://t.co/stGHqfvz0G

— 𝙶𝚑𝚊𝚣 🇲🇾 (@wawinnnnnnn) January 26, 2022

Pergi sekali je masa diploma dulu. Lantai dia banyak sangat lipas sampai kena bersila atas kerusi sbb geli. Mmg never ever repeat dah https://t.co/GdbhqMOBN6

Tidak hanya itu, para netizen juga mahu pihak Kementerian Kesihatan Malaysia (KKM) menyiasat isu yang tular ini. Menerima kecaman ramai, pemilik video telah memadamkan video-video suasana tempat bekerjanya itu dan menjelaskan hal sebenar.

♬ bunyi asal – roziarba877 – roziarba877

Menurutnya, video yang memaparkan tindakan memasukkan air ke dalam kuali berisi minyak itu hanyalah salah faham kerana ia video sebelum menukar minyak baharu.

Pemilik video itu juga meminta maaf kerana menimbulkan salah faham tetapi para netizen mengatakan bahawa bukan hanya isu air dicurah ke dalam minyak tetapi ayam yang diletakkan atas dapur begitu sahaja serta melenyek kentang dengan botol juga antara isu yang patut dijelaskan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Terputus Bekalan Kentang Goreng, McDonalds Tangguh Jualan Set Bersaiz Besar Mulai Hari Ini

‘Rasa Nak Muntah’- Netizen Geli Lihat Kumpulan Lelaki Ini Jamah Maggi Di Sinki Bilik Air


Makanan Terlalu Sedap Antara Punca Rakyat Malaysia Tidak Keluar Merantau, Kenyataan Lelaki Ini Raih Persetujuan Netizen

Bagi anda yang gemar melancong ke luar negara dan juga mereka yang belajar atau bekerja di luar negara pasti bersetuju bahawa makanan negara kita adalah yang terbaik.

Bayangkan, mereka yang melancong ke luar negara tidak sampai sebulan pasti akan ‘craving’ keenakan makanan di Malaysia. Itulah yang disuarakan oleh seorang pengguna Twitter dengan mengatakan bahawa orang Melayu sukar mahu berhijrah ke negara lain disebabkan faktor makanan.

Aku rasa orang Melayu kita ni susah nak migrate keluar dari Nusantara sebab makanan kita terlampau sedap lah. Susah nak cari dekat luar. Patin nya, durian nya, ayam bakar, ikan bakar, sup tulang, air kelapa, tempe, 🔥

Boleh mental kalau setahun tak makan makanan Melayu. pic.twitter.com/Fhj5Jjx856

Menerusi perkongsian tersebut, dia mengatakan bahawa makanan di Malaysia sedap kerana miliki keunikannya tersendiri dan boleh ‘mental’ jika tidak menjamah masakan Melayu.

‘Suara’ pengguna Twitter tersebut telah meraih perhatian orang ramai dan rata-rata netizen bersetuju dengan kenyataan yang diberikannya. Malah, ada juga netizen mengatakan bahawa masakan Melayu di Malaysia boleh dikatakan eksklusif dan sedap serta ‘kena’ dengan selera rakyat Malaysia.

pls ive been in the uk for almost 3 yrs and all i ever cook is msian food :/ its j too good https://t.co/6Z4VskGq3h

Tok sah cakap jauhDok kat indonesia plakMana nak dapat kuah2 sedap cam kat MalaysiaAsam pedas,masak lemak cili api,kari,tauchu,tomyam,tempoyak..Balik2 ayam penyet,ayam kremes,ikan bawal penyet..Sendu..

— FreePalestine🇵🇸🇲🇾 (@TiadaCarut) January 23, 2023

Walaupun sedikit sedih makanan kita tak tembus pasaran luar seperti negara lain. Tapi kadang rasa eksklusif juga, makanan Malaysia ni kalau nak, kau kena datang Malaysia. Boleh jadi masa depan jutawan gemok dan buncit datang Malaysia sebab nak makan gourmet kita.

— 兎原 Alif Afiq 🇲🇾 (@AlifAfiq93) January 23, 2023

I even cried in the shower for 3 months straight sebab rindu nak pekena nasi kandar ayam goreng kedai mamak when I was in Indonesia 😭 https://t.co/sdym7C48rZ

— 디안 Bizarre (@thdnfdk) January 23, 2023

Bukan itu sahaja, para netizen juga mengatakan pelancong yang pernah ke Malaysia kebanyakkannya mengakui makanan di Malaysia memang terbaik. Malah, ada juga netizen Malaysia yang berhijrah ke luar negara mengatakan mereka merindukan makanan di Malaysia.


Makcik Berkerusi Roda Mata Buta Gara-Gara Kecuaian Kedai Farmasi

Nota Editor: Seorang doktor mata telah menulis kisah ini di laman profil Facebook miliknya. Dia mahu masyarakat mengambil iktibar daripada kisah ini. Ia merungkaikan kesan apabila seorang pesakit memutuskan untuk berhenti menghadiri temujanji dengan doktor di hospital. Ubat yang tidak sepatutnya dipakai secara berterusan oleh pesakit itu boleh dibeli dengan mudah di kedai farmasi selama 2 tahun. Dengan izin penulis asal, kami kongsikan semula di sini buat pembaca The Vocket. Semoga bermanfaat.

Seorang makcik hadir berkerusi roda ditolak anaknya ke klinik mata. Pesakit baru, failnya nipis kerana pertama kali ke klinik mata. Catatan pada bahagian Visual Acuity diteliti, ‘NPL/NPL’. (Nil perception to light for both eyes).

Wah teruk juga tahap penglihatan makcik ni. Kerana kedua-dua mata sama tak nampak langsung. Kebiasaannya pesakit datang dengan salah sebelah mata lebih baik jadi kita berusaha untuk mengubati dan memelihara mata yang masih berfungsi (precious eye).

“Makcik dah pernah tukar manik dua-dua mata. Lama dah, 15 tahun dulu. (Cataract operation)”

“Lepas tukar manik dulu mata makcik cerah ke?”

“Cerah, lepas tu selepas banjir bulan 12 baru ni start tak nampak balik.”

“Yang betul-betul tak nampak ni sejak bila lagi makcik?”

“2, 3 bulan lepas dah tak nampak langsung.”

“Selama ni ada temujanji susulan dengan klinik mata ke lepas tukar manik, ada guna apa-apa ubat?”

“Ada tapi makcik dah tak pergi. Dengan hospital X. Makcik guna ubat ni je sambung beli kat farmasi.”

Ubat dihulur. Campuran Dexametasone dan Neomycin.

“Makcik ada guna ubat lain lagi tak? Macam mana makcik dapat ubat ni?”

“Makcik tunjuk je ubat ni kat farmasi, memang boleh beli yang serupa. Jadi senang sikit beli je kat farmasi. Makcik memang tak guna ubat lain.”

“Kenapa, untuk apa makcik guna ubat ni?”

“Entahla makcik sambung je. Lagi pun bila pakai rasa sedap sikit mata.”

Mata diperiksa. NPL pada semua quadrant di kedua belah mata. Pupil juga tidak reaktif pada cahaya, mid-dilated keduanya. Cornea kiri agak bengkak dan separa keruh.

Fundus pula dilihat menggunakan kanta. Saraf optik rosak teruk dengan full cupping dan sangat pucat warnanya. Tekanan mata juga tinggi. Kes dikongsi dengan doktor pakar yang turut bersetuju dengan pengamatan saya, bilateral steroid-induced absolute glaucoma.

Kebutaan yang berpunca daripada kecuaian akibat penggunaan ubat titik berasaskan steroid untuk jangka masa panjang.

Petang itu konsultan yang sama memanggil saya, meminta saya menelefon pesakit bagi mendapatkan nama farmasi yang terus-menerus membekalkan ubat titik berkenaan kepada pesakit tanpa kawalan.

Nyata beliau amat kecewa dengan kecuaian ini. A reckless action that could have been avoided, a reckless action that has costed a patient her sight.

Kepada para pesakit mata, bukan semua ubat titik mata itu sama. Dapatkan nasihat daripada doktor mata sebelum menggunakan apa-apa ubat titik. Dan temujanji sangat perlu dihadiri bagi memastikan rawatan terbaik dapat diberikan oleh doktor. Sesetengah rawatan memerlukan pemerhatian dan pantauan justeru jangan buat tindakan sendiri kerana bimbang menyesal di kemudian hari.

LIKE dan FOLLOW Vocket di Facebook serta Instagram


‘Makcik Dah Tengok Video?’ – Suliza Salam Diserang Netizen Kerana Video Panas Ismail Izzani

Penyanyi, Ismail Izzani atau lebih mesra dipanggil Mael mencetuskan kontroversi baru-baru ini apabila satu video tular di TikTok yang menunjukkan seorang lelaki mirip mukanya di sebuah kelab malam sambil bercium dengan seorang wanita.

Oleh kerana video tersebut, ibu kepada Mael yang juga seorang penyanyi iaitu Datin Suliza Salam turut diserang dengan kecaman yang ‘panas’ di Instagram milik ibunya.

A post shared by Suliza Salam (@sulizasalam_)

Rata-rata netizen mengecam di ruangan komen foto Datin Suliza Salam. Walau bagaimanapun, Datin turut tidak berdiam diri dengan kecaman itu lalu membalas komen netizen di ruangan komen tersebut.

“Anak kamu nanti belum tau juga lagi kan. Mengata anak orang memang seronok kan. Pengakhiran hidup belum tentu. Allah Yang Maha Pengampun,” balasnya kepada netizen yang mengecam anaknya, Ismail.

“Bukan kata-kata orang yang akan ubah dia atau siapa jua. Tapi Allah. Faham itu ya,” ujar Datin Suliza lagi.

Dalam pada itu, Datin Suliza mengucapkan terima kasih kepada netizen kerana menegur perbuatan anaknya dan menghargai teguran itu.

Malah, Datin Suliza mendoakan supaya Allah melindungi dan merahmati orang yang mengecam Ismail serta dijauhkan dari segala aib dan musibah.

Sementara itu, segelintir netizen menyokong ibunya untuk tidak menyalahkan penyanyi era 1980-an kerana mungkin dia sudah sehabis baik mendidik anaknya.

Sebelum ini, nama Ismail Izzani juga menjadi perbualan ramai apabila putus hubungan dengan bekas teman wanitanya kerana ‘kantoi’ curang lebih dari lima kali.


MakCik Travels, Servis E-Hailing Dengan Bantuan Pengiring Buat Warga Emas

Seringkali kita membaca isu melibatkan servis e-hailing melibatkan pemandu yang tidak berdisiplin, kurang ajar dan sebagainya. Pelbagai inisiatif telah dilakukan pihak kerajaan serta syarikat e-hailing contohnya Grab yang memerlukan pengguna swafoto sebelum menaiki kenderaan.

Disaat kebanjiran servis e-hailing di Malaysia, MakCik Travels nampaknya hadir dengan unique selling point (USP) atau kelebihan yang berbeza dimana servis ini mengutamakan penumpang warga emas dan wanita dalam menawarkan pemanduan yang lebih selamat buat kaum ini.

Menariknya, servis yang bakal menyambut ulang tahun pertama mereka November ini dikhabarkan sudah mampu memberi saingan kepada servis e-hailing yang lain.

Semuanya bermula pada November 2018 apabila ibu dan anak, Dr Sazlina Kamaralzaman dan Siti Sarah Anuar mengambil inisiatif untuk menawarkan sebuah servis e-hailing yang lebih selamat buat para wanita.

Siapa sangka bermodalkan RM10,000, dua beranak ini memulakan servis MakCik Travels dengan 20 orang pemandu. Servis ini mulai mendapat sambutan selepas berjaya mendapat 200 pemandu dan menerima sekitar 800 setiap bulan. Tidak hanya ditawarkan di Lembah Klang, servis ini juga turut ditawarkan di Kedah, Perak dan Kelantan.

Tidak hanya sekadar menawarkan keselesaan dan keselamatan buat para wanita dan warga emas, MakCik Travels turut membantu kaum ini dengan bantuan mengiring ke tempat yang diperlukan seperti di klinik dan hospital.

Setakat penghujung 2019 ini, dilaporkan MakCik Travels sudah berjaya mengumpul 400 pemandu beserta 200 orang pengiring seluruh negara.

MakCik Travels menawarkan dua jenis perkhidmatan buat orang ramai iaitu MakCik Drives sebagai platform buat pemandu mendapatkan penumpang serta menghantar ke destinasi yang ingin dituju serta MakCik Chaperone dimana seorang pengiring bakal ditugaskan untuk membantu penumpang yang memerlukan bantuan.

Berdasarkan perkongsian pengasas MakCik Travels, dikhabarkan kebanyakan wanita berasa lebih selamat dan selesa dengan melalui perkhidmatan daripada pemandu wanita. Servis ini secara tidak langsung bakal membantu warga emas untuk ke pusat dialisis, klik atau hospital dengan lebih mudah.

Lebih menarik, servis yang dikhususkan buat kaum wanita ini secara tidak langsung membuka peluang buat para wanita lain mendapatkan pendapatan dengan memfokuskan kepada suri rumah, ibu tunggal serta pelajar universiti.

Proses yang dijalankan MakCik Travels sebelum mendapatkan pemandu adalah melalui temu duga bagi mendapatkan pemandu yang berkualiti manakala khidmat sebagai pengiring bakal turut diberi latihan yang secukupnya untuk melayani pihak pelanggan.

Buat para penumpang atau anda yang berminat untuk mendapatkan servis MakCik Travels, anda boleh menempahnya di laman web MakCik Travels. Tempahan dua lebih sebelum waktu perkhidmatan antara yang diperlukan. Selain itu, tempahan melalui panggilan telefon atau WhatsApp yang tersedia.

Menurut Dr Sazlina selaku pengasas MakCik Travels, syarikat mereka dalam rancangan untuk meningkatkan servis perkhidmatan mereka dengan membangunkan aplikasi pada telefon pintar bagi memudahkan tempahan dibuat. Setakat ini aplikasi ini sudah disiap dalam 80% dan diharap bakal mula diakses oleh orang ramai bermula penghujung tahun ini.

Servis MakCik Travels ini turut dibantu oleh anak beliau Nur Amirah Kamaruddin berumur 23 tahun yang baru sahaja mendapatkan ijazah dalam analisis kimia forensik.

Gandingan dua beranak ini dilihat sangat komited selepas anaknya turut mengikuti latihan penjagaan di Yayasan Buah Pinggang Kebangsaan Malaysia bagi mempelajari tugas yang diperlukan ketika ini.

Selain itu, syarikat ini baru-baru ini telah menjalin kerjasama bersama Institut Jantung Negara bagi menawarkan perkhidmatan bantuan pengiring yang lebih baik buat warga emas. Penawaran skim insurans berkelompok bagi membantu pemandu dan pengiring antara yang berada dalam rancangan MakCik Travels ini.

Tahniah diucapkan buat Dr Sazlina dan anaknya, Nur Amirah Kamaruddin diatas kejayaan membangunkan MakCik Travels dalam membantu para wanita menjana pendapatan serta warga emas yang memerlukan bantuan ke destinasi yang ingin dituju. Semoga servis ini terus mendapat sambutan baik dikalangan para wanita seluruh Malaysia.

Kami kongsikan juga berita lain berkaitan servis e-hailing serta Flux yang menawarkan servis langganan kereta dengan harga serendah RM814 sebulan. Klik pautan di bawah untuk maklumat lanjut.

Pemandu ‘e-Hailing’ Tanpa Lesen PSV Bakal Dikenakan Saman Dan Hukuman Penjara

Flux Tawarkan Servis Langganan Kereta Dengan Harga Serendah RM814 Sebulan

Pemandu Yang Tidak Menerima Saman Bakal Membayar Insuran Yang Rendah


‘Makeup’ Persis Siti Nurhaliza, Skil Juru Solek Indonesia Ini Buat Netizen Terkejut

Tidak dapat dinafikan kuasa makeup menjadikan wajah seseorang bertambah cantik. Akan tetapi, bayangkan anda makeup diri anda dan kelihatan serupa dengan selebriti terkenal.

Terbaharu, juru solek dari Indonesia telah menerima direct massager (DM) daripada selebriti Malaysia iaitu Zulin Aziz untuk mentransformasikan wajahnya seperti Siti Nurhaliza.

♬ original sound – Lucky hakim wedding galery – Lucky hakim wedding galery

Part 2 recreate dato siti nurhaliza #fyp #makeupbyluckyhakim

♬ Anta Permana – Dato’ Sri Siti Nurhaliza

Perkongsian tersebut mendapat perhatian netizen dan rata-rata mengatakan hasil makeup oleh Luckyhakimweddinggalery itu smooth serta serupa seperti Dato’ Siti Nurhaliza.

Malah, netizen juga memuji skil yang ditonjolkan kerana bukan mudah untuk makeup seperti itu. Memang terbaik! Pada pendapat anda, sama atau tidak wajah juru solek itu selepas disolek?

Sementara itu, kami ingin kongsikan beberapa artikel yang sedang ‘hits’ di Vocket. Klik sahaja pautan di bawah ini.

Seperti Dalam ‘Catch Me If You Can’, Doktor Palsu Berkhidmat Di 16 Hospital Ini Hanya Lulus Darjah 5

Video Yang Buat Ramai Terharu, Remaja ‘Jumpa’ Ibunya Yang Sudah Meninggal Dunia Melalui Google Maps


Maki Dan Campak Duit Kepada Pekerja McDonald’s, Tindakan Biadab Lelaki Ini Undang Kecaman Netizen

Sudah menjadi kebiasaan di mana kita diajar untuk beradab dan berbudi kepada orang ramai dalam kehidupan seharian. Sikap ini sekaligus menjadikan bakal memberi kelegaan buat orang ramai tanpa perlu bertelagah untuk perkara-perkara yang kecil.

Dalam pada itu, lain ceritanya pada kali ini apabila terdapat seorang pengguna TikTok menerusi akaun @jueandikasuria memuat naik video beliau yang berang dengan pekerja McDonald’s hanya kerana gagal mendengar pesanan beliau dengan baik.

Sumpah aku panas hati tengok si pondan hauk ni maki maki cashier mcd. His defense was cashier tu tanya balik nak berapa pcs???? Dengan staff marhaen kau berani lah tunjuk power eh, ke sebab tengah record??? pic.twitter.com/y7zODeN6Da

— Gojo Sexy Satoru’s Wife (@elorakdshn) January 28, 2022

Menerusi video yang dikongsikan, beliau pada mulanya mahu membuat pesanan nasi lemak McDonald’s walau bagaimanapun dimaklumkan nasi pada restoran berkenaan sudah habis. Lelaki ini seterusnya mahu memesan tiga ketul ayam goreng McDonald’s.

Isunya berlaku apabila pekerja McDonald’s mahu mengesahkan kepada jumlah ayam goreng yang dipesan sekaligus membuatkan beliau naik angin serta bertindak untuk memaki pekerja McDonald’s berkenaan. Lebih mengejutkan ramai, beliau turut mencampak wang kepada laluan Drive-thru Mcdonald’s.

Tindakan beliau yang mungkin dianggap ‘tidak salah’ pada pandangan beliau itu dirakam sejak mulai memasuki Drive-thru sehingga selesai membuat bayaran telah dimuat naik di TikTok. Pada akhir video ini, pekerja McDonald’s berkenaan turut memohon maaf kepada lelaki berkenaan namun sekali lagi dijawab dengan cara yang kasar.

Cara layanan lelaki ini terhadap pekerja McDonald’s sekaligus membuatkan para netizen kesian dengan pekerja kesian serta berang dengan tindakan lelaki ini yang memaki hamun pekerja berkenaan. Berikut merupakan respon netizen terhadap isu ini.

Saya kasihan dengan pekerja F&B. Mereka ini kerja berat, long hours tapi terima gaji minimum. Salah sedikit terus kena marah.

Guys, you can be a better person. Layan pekerja F&B dengan baik. Mereka bekerja bukan minta sedekah, tak perlulah main campak duit. Macam kaya sangat. https://t.co/Ko4x2uMEzl

— Roman Akramovich (@SyedAkramin) January 29, 2022

Inilah jadi bila semua benda nak rekod buat content. Nak order Mcd, pasang camera dulu, takkan nak buat rileks kan? Mesti la tunjuk bodo sendiri kat orang. https://t.co/GXf17KhHgv

— Pa Alif Hamzah Ta (@SyafaatNasir) January 30, 2022

The fact that he posted this video with CONFIDENCE https://t.co/mPH7zEbVjL

— Ika | ALBEDO'S PEACHES (@arctxrxsika) January 30, 2022

Berikutan video beliau yang tular di TikTok yang dipenuhi dengan kecaman di netizen pada video berkenaan, beliau bertindak untuk menurunkan video berkenaan serta menutup akaun TikTok beliau setakat artikel ditulis.

Diharap isu seperti ini tidak lagi berulang kerana mampu memberi kesan kepada pekerja McDonald’s berkenaan sebaliknya hanya perlu menjelaskan dengan baik pesanan yang dibuat agar seperti ini tidak berlaku.

Tular baru-baru ini sebuah restoran terkenal yang menjalankan penyediaan makanan dengan cara yang kotor sekaligus membuatkan para netizen ‘kembang tekak’.

Makanan Terbiar Atas Dapur, Netizen ‘Kembang Tekak’ Lihat Penyediaan Makanan Restoran Ternama

Pemandu Hilux Bertegas Dirinya Betul Walaupun Jelas Tukar Laluan Saat Akhir


Maki Dan Mencarut Kepada Petugas Secara Tiba-Tiba, Tindakan Biadab ‘Karen’ Ini Cetus Kemarahan Netizen

Sebelum menaiki pesawat ke mana-mana destinasi pilihan, banyak prosedur yang perlu anda lakukan seperti check in, pemeriksaan keselamatan, pemeriksaan imigresen dan banyak lagi.

Terbaharu, seorang pengguna TikTok telah berkongsi sebuah video yang memaparkan seorang wanita warga asing bersikap kurang ajar di kaunter Check-In dan self baggage drop.

What would u do if people like this attack you for no reason?

♬ original sound – missssssyl – missssssyl

Menerusi video terbabit, wanita itu bertindak menghempas pasport miliknya dan mengeluarkan kata-kata kesat secara tiba-tiba kepada petugas. Malah, wanita itu juga dilihat tidak menghormati petugas serta menunjukkan tingkah laku yang tidak baik.

Perkongsian video tersebut telah meraih perhatian orang ramai dan rata-rata netizen berasa terkejut dengan sikap wanita itu. Malah, para netizen memuji petugas kerana mampu bersabar berhadapan dengan pelanggan seperti itu.

Bukan itu sahaja, rata-rata netizen berang kerana wanita tersebut bersikap kurang ajar dan sepatutnya panggil pengawal keselamatan biar memberi pelajaran kepada wanita itu.


Seni Kertas Dari Artis Jepun Ini Memang Sungguh Realistik

Masih ingat lagi tak dengan seni origami, seni lipatan kertas dalam membentuk objek seperti burung, sampan, dan kucing. Seingat kami, seni origami ini sangat popular ketika era 90 an.

Seorang artis dari Jepun, Makiko Azakami telah membawa hasil karya kertas ini kepada satu tahap yang lebih mengagumkan dengan menghasilkan rekaan-rekaan dalam bentuk yang lebih realistik.

Melihat hasil yang dipamerkan oleh Makiko Azakami ini kami yakin sudah cukup membuatkan anda terpegun. Siapa sangka, dengan hanya menggunakan kertas sahaja beliau boleh membentuk pelbagai objek seperti kamera, mesin taip, pitar pengukur dan banyak lagi.

Di bawah ini adalah di antara beberapa karya yang dihasilkan oleh Makiko Azakami.

Lihat bagaimana inspirasi ini mampu menukar minat atau hobi anda menjadi sumber pendapatan!


Maklumat Akaun Media Sosial Kini Diperlukan Untuk Mohon Visa Ke Amerika Syarikat

Umum mengetahui orang luar sememangnya memerlukan visa sama ada untuk melancong untuk beberapa hari ataupun untuk menetap dalam beberapa waktu, untuk tujuan belajar atau bekerja. Kini setiap individu yang memerlukan visa perlu memberikan satu lagi maklumat peribadi tambahan.

Sebelumnya, hanya maklumat asas sahaja diperlukan untuk memhonon visa. Namun kini berikutan dengan pertambahan jumlah pengguna media sosial dan kekerapan pengguna berkongsi aktiviti dan maklumat peribadi di media sosial, pihak berkuasa tempatan Amerika Syarikat mengambil keputusan untuk meminta maklumat tambahan seperti alamat email, nama pengguna dan nombor telefon individu sebelum memohon visa.

Nearly all applicants for US visas will have to submit their social media details under newly adopted rules.

The State Department regulations say people will have to submit social media names and five years' worth of email addresses and phone numbers.https://t.co/2mtkMewArs

— PEN America (@PENamerican) June 1, 2019

Sebelum ini hanya individu tertentu dengan beberapa kesulitan sahaja yang diminta untuk mengemukakan maklumat ini. Menurut pihak tersebut, tindakan ini ialah salah satu langkah untuk meningkatkan keselamatan negara tersebut.


7 Resipi Ini Bakal Buat Anda Menikmati Avokado Dengan Cara Yang Berbeza

Sebiji avokado mahal, bukan? Jangan bazirkan setiap avokado yang dibeli dengan membiarkannya masak begitu sahaja lalu rosak.

Avokado ialah sejenis buah yang berasal dari Mexico, berbentuk bujur dan berkulit hijau gelap. Ia mempunyai isi yang berwarna hijau cerah dengan biji berwarna coklat di tengahnya.

Rasa avokado yang berkacang dan berkrim menjadikannya buah yang unik berbanding buah-buahan lain dan sering digunakan sebagai penambah rasa dalam sos pencicah atau salad.

Kandungan asid pantotenik, serat, vitamin K, kuprum, folat, vitamin B6, kalium, vitamin E dan vitamin C dalam avocado membuatkan ia antara pilihan terbaik untuk kesihatan.

Istimewanya avokado, meskipun ia tergolong sebagai buah-buahan, namun ia mengandungi kandungan lemak yang tinggi di antara 71% hingga 88% daripada keseluruhan kalori.

Oleh itu, avokado sering disarankan diberi kepada anak-anak yang sedang membesar untuk menggalakkan tumbesaran yang sihat. Tapi kebanyakan orang kita buntu bagaimana nak gunakan avokado dalam makanan.

Baiklah, anda boleh cuba 7 resipi di bawah ini untuk menikmati avokado sebaiknya. Saya suka resipi ke-6. Nyum! Nyum! Nyummy!

Avokado yang berwarna hijau amat menarik sebagai smoothie, ditambah pula dengan khasiatnya yang tinggi. Dengan menambahkan avokado kepada smoothie kegemaran anda, rasanya lebih sedap dengan kehadiran rasa berkacang.

Satu resipi smoothie avokado yang mudah, hanya kisarkan avokado dengan pisang dan kiub ais. Wallah! Sedap dijadikan sarapan awal pagi.

Ada avokado yang sedang masak ranum? Lenyekkan hingga menjadi dressing yang lazat untuk pasta. Sos jenis ini kebiasaannya jadi alternatif buat orang vegetarian.

Isi avokado yang lembut dan berlemak, ditambah dengan keju Parmesan dan sedikit daun selasih boleh membuatkan pasta lebih menarik dengan dressing berwarna hijau.

Avokado dibelah dua lalu dibuang biji. Nikmatinya dengan mencecah pada gula perang lembut. Lazat!

Selain daripada resipi di atas, ada satu lagi idea inti wrap mudah; iaitu filet ayam bersama tomato dan timun Jepun. Susun semuanya di atas tortilla lalu ditambah dengan avokado yang dipotong kecil. Gulungkan dan sedia dimakan. Ideal sebagai hidangan snek sihat.

Anda beli avokado yang keras dan tak masak-masak? Jangan bimbang. Gunakan pisau kecil untuk buangkan kulitnya, kemudian grilkan sahaja avokado tadi di atas pemanggang. Avokado yang keras tadi akan masak dan sedia dimakan.

Jangan tak tahu, avokado juga boleh dimasukkan ke dalam adunan kek coklat. Rasanya pasti berbeza. Cuba resipi kek coklat avokado di sini.

Ini boleh jadi alternatif buat sarapan pagi anda.

Sebelum mengakhiri, buat anda yang mahukan resipi kek seperti featured image artikel ini, anda boleh dapatkannya di sini.